26. Feb 2000 17:52 (GMT+01:00)\nSnežana Stošković iz JCK o humanitarnoj pomoći\nLekove raspoređuje Ministarstvo zdravlja\nJCK formalni primalac pomoći\nBEOGRAD - Da bi se razjasnile nedoumice oko toga koja sve roba prolazi kroz jugoslovenski Crveni krst i koliko korisnika pomaže ova organizacija, za "Glas" govori Snežana Stošković, portparol JCK-a.\n- Jugoslovenski Crveni krst i ove godine pomagaće 992.000 najugroženijih u SRJ i to 350.000 izbeglica, 230.000 raseljenih, 312.000 socijalnih slučajeva i 100.000 socijalno najugroženijih koji se hrane u narodnim kuhinjama. Najveći donatori ove godine biće Svetski program hrane, Međunarodni komitet Crvenog krsta i Međunarodna federacija društava Crvenog krsta i Crvenog polumeseca i Visoki komesarijat Ujedinjenih nacija. Sve te organizacije obezbediće iste količine humanitarne pomoći iste kao i prošle godine, s tim što će neke od njih tražiti od donatora i dodatna sredstva za povećan broj korisnika.\nStošković je naglasila da većina ovih organizacija šalje robu za izbeglice preko Crvenog krsta, a samo mali broj distribuira robu samostalno.\nGovoreći o proceduri preuzimanja robe od brojnih humanitarnih organizacija, Stošković kaže da sa svim organizacijama koje šalju robu preko njih, imaju potpisane ugovore, čijih odredaba moraju precizno da se pridržavaju.\n- Ceo distributivni sistem JCK-a prilagođen je za prihvat oko 3.000 tona pomoći, ali je za vreme bombardovanja prošle godine morao da se obezbedi prostor veći šest, sedam puta, jer je trebalo da se preuzme pomoć od oko 20.000 tona. Pomoć se po prijemu odmah ne raspoređuje ugroženima, već se prema želji donatora ta pomoć deli mesečno, tvrdi Stošković.\nOna je rekla da prilikom pristizanja humanitarne pomoći ima i značajnih problema. Tako se događalo da roba stiže u pakovanjima nepodobnim za raspodelu, pa je na primer stizalo brašno u pakovanju od 50 kilograma, a mesečno sledovanje je samo 12 kilograma po osobi.\nOdgovarajući na optužbe medija da JCK koči dostavljanje lekova apotekama, Stošković je naglasila da, kada su medikamenti u pitanju, JCK je samo formalni primalac pomoći.\nLekovi iz uvoza se raspoređuju u sabirne centre, šalju na kontrolu, a o njihovoj daljoj distribuciji odlučuje Ministarstvo zdravlja.


Portal Sarajevo-RS.com - Vučić sa Erdoanom: U Srbiju stiže 150 biznismena\nVučić sa Erdoanom: U Srbiju stiže 150 biznismena\nponedjeljak, 10 Juli 2017 17:54\nPredsjednik Srbije Aleksandar Vučić izjavio je u Istanbulu da mu je predsjednik Turske Redžep Tajip Erdoan rekao da će u Srbiju dovesti 150 biznismena kako bi uspostavili kontakte sa srpskim privrednicima, te da trgovinska razmena Srbije sa Turskom raste iz godine u godinu.\nVučić je nakon sastanka sa Erdoanom rekao da vjeruje da će njegov turski kolega u najkraćem roku posjetiti Srbiju i da ga je zamolio da to bude na više dana kako bi mogli da razgovaraju o svim regionalnim i političkim temama.\nPredsjednik Srbije je naveo da je imao razgovore sa turskim kompanijama zainteresovanim za tekstilnu industriju, privatizaciju srpskih banja i za neke druge oblasti za koje do sada nije bilo interesovanja turskih investitora.\n"Verujem da će uz podršku Erdoana i Turske, to doneti nove rezultate, još više zaposlenih i veći rast BDP-a Srbije, što je za nas od velikog značaja", rekao je Vučić.\nVučić je istakao i da je Turska jedna od zemalja koje su najvažnije za punu regionalnu stabilnost i mir, prenose beogradski mediji.\n"Mi poštujemo tursku snagu, poštujemo i sebe, i mislimo da možemo da izgradimo dobro i iskreno prijateljstvo između srpskog i turskog naroda i srpske i turske države", naveo je Vučić.\nSastanak u Istanbulu bio je prvi zvanični bilateralni sastanak Vučića i aktuelnog predsjednika Turske.\nUoči odlaska u Istanbul, gdje na poziv Erdoana učestvuje na 22. Međunarodnom naftnom kongresu, Vučić je najavio da će sa turskim liderom svakako razgovarati o "Turskom toku", odnosno o mogućnosti da krak tog gasovoda ide preko Srbije.\nErdoan bi na jesen trebalo da dođe u uzvratnu posetu Srbiji.\nViše iz kategorije: « Osmorica optužena za ubistvo Amerikanca u Grčkoj Pjongjang: Sukob vodi ka uništenju »


RTCG - Radio Televizija Crne Gore - Nacionalni javni servis :: Svijet :: Skoro 900 mrtvih u ratu četiri sela u Kongu / print=true\nUN SAOPŠTILE 16. 01. 2019. 18:33 >> 18:21 0\nNajmanje 890 ljudi stradalo je tokom nasilja među zajednicama koje je izbilo polovinom decembra u četiri sela na zapadu Konga, saopštile su danas UN.\n"Važno je da se sprovede temeljna i brza istraga o tom nasilju, kako bi odgovorni bili izvedeni pred lice pravde", izjavila je visoka komesarka UN za ljudska prava Mišel Bašle i dodala da je takođe važno da se izbjegne novo nasilje.\nUN su navele da je više od 80 osoba povrijeđeno u tom nasilju i dodale da je uništeno i opljačkano više od 460 domova.\nVisoki komesarijat UN za izbjeglice (UNHCR) saopštio je početkom januara da je veliki broj mještana napustio svoje domove i da to nasilje nije povezano sa izborima u Kongu.\nNasilje je izbilo između dvije zajednice Banunu i Batende polovinom decembra. Tada su pripadnici zajednice Banunu željeli da na tlu druge zajednice na zapadu Konga sahrane jednog svog vođu čemu su se usprotivili pripadnici zajednice Batende.


BIJELJINA: Penzioneri izgubili sudski spor protiv Fonda PiO – Majevica Online\nGrupa od 455 penzionera iz Bijeljine izgubila je sudski spor protiv Fonda za penzijsko i invalidsko osiguranje /PIO/ Republike Srpske, a 243 korisnika koji su ranije naplatili novac od Fonda moraće da vrate ukupno oko 130.000 KM, saopšteno je iz Fonda.\nOdlukom Ustavnog suda BiH apelacija grupe penzionera protiv presude Vrhovnog suda Republike Srpske odbačena je kao nedopuštena, čime je definitivno okončan spor iz 2008. godine.\nOva grupa panzionera je sudskim putem tražila od Fonda naplatu kamate zbog kašnjenje u isplati tri penzije iz 2000. godine.\nPo presudama Osnovnog suda i Okružnog suda u Bijeljini, Fondu je naloženo da im isplati 190.889 KM na ime duga i 10.300 KM sudskih troškova, a sa računa Fonda skinuto je 129.821 KM u korist 297 penzionera, uz pojedinačne uplate od 200 KM do 1.795 KM.\n“Neobično je da je pri tome, uz korištenje pečata Penzionerske stranke i slično, izvršena isplata i za 18 korisnika koji su umrli prije izvršenja presude”, navodi se u saopštenju.\nIz Fonda PIO podsjećaju da je Vrhovni sud Republike Srpske uvažio reviziju Fonda i preinačio presudu Okružnog suda Bijeljina iz maja 2008. godine, odbijanjem tužbe za sve tužioce pojedinačno.\nPenzije za navedena tri mjeseca isplaćene su svim penzionerima zaključno sa januarom 2007. godine. Nakon konačnog sudskog razrješenja Fond je do sada pojedinačnim obavještenjima zatražio vraćanje sredstava od 243 penzionera, uz obrazloženje da novac koji je skinut sa računa Fonda prije šest godina pripada svim penzioneraima i da se mora vratiti Fondu.\n“Sudski sporovi u kojima je zatraženo vanredno preispitivanje i zaštita zakonitosti odražavaju istrajnost Fonda da se u svim sudskim sporovima ide do kraja, što potvrđuje opredjeljenje Fonda da se povjernim javnim sredstvima upravlja racionalno i na najbolji mogući način”, poručuju iz Fonda.\nU saopštenju se podsjeća na višegodišnji spor sa Poštanskom štedionicom zbog prekida Sporazuma o distrubuciji penzija, u kojem je Vrhovni sud Republike Srpske u januaru ove godine djelimično uvažio reviziju Fonda PIO i obavezao Poštansku štedionicu da od isplaćenih 3,8 miliona KM vrati Fondu 2,8 miliona KM.\nIz Fonda navode i primjer brojnih sudskih sporova o isplati novčane naknade bivšim pripadnicima Oružanih snaga BiH, u kojima je na višim sudskim instancama presuđivano u korist Fonda PIO Republike Srpske.\n“To je iziskivalo ogromne napore i resurse, sve dok to pitanje u decembru 2012. godine nije dovedeno do kraja onako kako se Fond od početka i zalagao, da se tim ljudima nakon prestanka ugovora o radu isplati pravična jednokratna novčana naknada, što je i učinjeno isplatom 3,57 miliona KM iz Trezora BiH za 309 bivših pripadnika Oružanih snaga”, zaključuje se u saopštenju Fonda PIO Republike Srpske.\nPritvor za medicinsku sestru u Tuzli


3. Radoznalost i neočekivano\nDeca se rađaju radoznala. Oni imaju osećaj čuđenja koji treba održavati jer je zaslužan za uživanje u učenju i pamćenju. Ako uspete da podstaknete njihovu radoznalost ili dodate novinu tom iskustvu, informacije se još bolje pamte.\nDečja pažnja i pamćenje biće otvoreniji ukoliko se radi osasvim novom iskustvu. Povežite ono što oni uče u školi sa nečim novim neobičnim, što ima bliskosti sa njihovim gradivom, recimo dok ih kolima vozite kući – pesmicom, filmom… čak i promena u njihovom uobičajenom prostoru za učenje poboljšava pamćenje naučenog, pa makar to bilo i učenje uz sveću, jer ta promena čini stvari upečatljivijim.\nKako to radi: mozak samo malom delu, od milijardi čulnih bitova, omogućava da “prođu” tokom svake sekunde. Filter koji radi na duboko nesvesnom nivou odlučuje o tome šta prolazi. Kada neku informaciju učinite zanimljivom ili neobičnom, takav čulni bit ima prednost, i budi dodatnu pažnju, ostajući upamćen.\nKoristite faktor iznenađenja da aktivirate mozak vašeg deteta i osvetlite put do skladišta memorije.\nStručnjaci za učenje i pamćenje preporučuju najbolje metode za savladavanje gradiva


Advokat za porodično pravo - Advokatska Kancelarija Slavica Janjić Beograd\nPorodičnim zakonom se, između ostalog, uređuju: odnosi deteta i roditelja, usvojenje, hraniteljstvo, starateljstvo, izdržavanje, zaštita od nasilja u porodici, postupci u vezi sa porodičnim odnosima i lično ime. U skladu sa zakonom, porodica uživa posebnu zaštitu države i svako ima pravo na poštovanje svog porodičnog života. Takođe se u zakonu kaže da je svako dužan da se rukovodi najboljim interesom deteta u svim aktivnostima koje se tiču deteta. Posebno se ističe da dete ima pravo da živi sa roditeljima i pravo da se roditelji o njemu staraju pre svih drugih, kao i to da pravo deteta da živi sa roditeljima može biti ograničeno samo sudskom odlukom i to onda kada je to u najboljem interesu deteta.\nadvokat za porodično pravo, se bavi pravnim poslovima\nkoja se odnose na porodična pitanja i sve sporove vezano za njih,\nzaštitom prava deteta kroz zakonom dozvoljene pravne radnje,\nkao i svim drugim porodično-pravnim poslovima.\nAdvokat za porodično pravo pruža sledeće pravne usluge iz oblasti porodičnog prava:\n– rešavanje pravnih pitanja koja su vezana za odnose deteta i roditelja,\n– postupci u vezi usvajanja, hraniteljstva i starateljstva,\n– zastupanje u sporovima vezanim za izdržavanje dece i drugih lica,\n– sporovima vezanim za vršenja roditeljskog prava ili izmene vršenja roditeljskog prava,\n– sporovima vezanim za vršenja roditeljskog prava ili izmene vršenja starateljskog prava,\n– pravnim poslovima vezanim za starateljstvo nad decom i podelom starateljstva nad detetom,\n– utvrđivanje ili osporavanje očinstva,\n– vraćanje starateljstva nad detetom,\n– postupcima za utvrđivanje načina viđanja dece ili izmene načina viđanja dece,\n– zastupanje u postupcima zaštite od nasilja u porodici,\n– postupci u vezi sa porodičnim odnosima i lično ime.\nAdvokat za porodično pravo može pružiti pravne usluge iz oblasti porodičnog prava ukoliko se utvrdi da su narušeni odnosi između deteta i roditelja ili je prisutno porodično nasilje, te je neophodno zastupanje deteta pred sudom u cilju zaštite najboljeg interesa deteta. U cilju postupanja suda radi zaštite najboljeg interesa deteta u postupcima u vezi sa porodičnim odnosima i nasiljem u porodici prva dužnost suda je hitnost u postupanju, na čemu se insistira u tužbi koju podnosi advokat za porodično pravo.\nU okolnostima kada je prisutno zanemarivanje roditeljskih dužnosti tj. kada roditelji ne vrše svoje roditeljsko pravo prema detetu, dužnost suda je hitnost u postupanju, gde se insistira u tužbi. Tužbu podnosi advokat za porodično pravo. Advokat za porodično pravo u tom postupku pribavlja sve dokaze, kako bi se tokom postupka omogućilo donošenje sudske odluke radi zaštite najboljeg interesa deteta. Advokat za porodično pravo će predložiti dokazivanje putem: uviđaja, isprave, iskaza svedoka i parničnih stranaka, kao i na osnovu ekspertskog mišljenja (veštačenja). Sudska odluka može biti takva da se utvrdi potreba za nadzorom vršenja roditeljskog prava ili delimičnog, odnosno potpunog lišenja vršenja roditeljskog prava. Advokat za porodično pravo će na najbolji način omogućiti sprovođenje sudske odluke.\nU postupcima za utvrđivanje načina viđanja dece ili izmene načina viđanja dece, advokat za porodično pravo će, po pitanju viđanja deteta od strane roditelja sa kojim ono ne živi, insistirati da viđanje deteta ne sme da se uslovljava redovnošću izdržavanja od strane roditelja sa kojim dete ne živi. U svakom pravnom postupku, advokat za porodično pravo će postupati tako da se osigura interes maloletnog deteta da održava odnose i sa roditeljem sa kojim ne živi, kao što njegov najbolji interes jeste i da ga izdržavaju roditelji, pri čemu ti interesi deteta ne smeju biti uslovljavani jedan drugim.\nAdvokat za porodično pravo se bavi svim pravnim poslovima iz oblasti porodičnog prava i dečijih prava. Advokat za porodično pravo se posebno fokusira na poslove nadzora nad vršenjem roditeljskog prava gledajući sledeće aspekte prava deteta: starateljstvo, nasilje u porodici, upravljanje imovinom deteta i posredovanje u porodičnim odnosima.\nPostupak vraćanja starateljstva nad detetom se vodi pred sudom. Advokat za porodično pravo, može zastupati staratelja tokom sudskog postupka kojim se traži vraćanje roditeljskog prava nad detetom. Kada se donese sudska odluka odnosno rešenje o vraćanju vršenja roditeljskog prava, ono se upisuje u javne registre. Sve radnje upisa odluke suda o produženju roditeljskog prava u registre može učiniti advokat za porodično pravo, kako bi se postupak pojednostavio.\nSve pravne radnje vezane za usvajanja, hraniteljstva i starateljstva, advokat za porodično pravo može preduzeti pred sudom i svim drugim relevantnim organima, koji donose odluku o vršenju hraniteljstva ili starateljstva nad detetom. Postupak usvajanja, kao veoma zahtevan i komplikovan pravni postupak, može zahtevati angažovanje advokata za porodično pravo kako bi se budućim roditeljima učinio lakšim. Advokat za porodično pravo, u postupku podnošenja zahteva za usvajanje deteta će takođe pribaviti svu neophodnu dokumentaciju kojom se potvrđuje sposobnost roditelja za vršenje roditeljskog prava nad usvojenim detetom.\nUkoliko se želi utvrđivanje ili osporavanje očinstva, proces dokazivanja (osporavanja) očinstva je regulisan zakonom i rešava se sudskim putem uz obavezno angažovanje advokata za porodično pravo. Kada je dete rođeno u vanbračnoj zajednici, očinstvo se zvanično dokazuje priznanjem ili pravosnažnom sudskom presudom, gde je potrebno angažovanje advokata za porodično pravo za zastupanje u sudskom postupku dokazivanja očinstva.\nAdvokat za porodično pravoGrađansko pravoHraniteljstvoNasilje u porodiciOčinstvoPorodični zakonPorodično pravoPrava detetaRoditeljsko staranjeUgovor o doživotnom izdržavanjuUsvajanjeVršenje roditeljskog prava


Kozaci u Ukrajini, ilustrativna fotografija: Natalya Vasyukhnik\nKozaci - vešti konjanici i ratnici koji su se prvi put pojavili u srednjem veku u stepama južne Rusije, a najpoznatiji postali u doba carske Rusije, od nedavno imaju svoje sledbenike i u Srbiji. Osim samo u filmovima, romanima i na večerima tradicionalnih ruskih igara, građani Srbije su se, tokom poslednjih petnaestak godina, sa Kozacima susretali i kroz novinske napise o njihovom dolasku u Beograd da navodno pomognu tokom bombardovanja 1999. godine ili skorije, tokom poseta Srbima koji su postavljali barikade na Kosovu.\nIstoričari sa kojima smo razgovarali, primećuju da je tradicija kozaštva u Srbiji bila prisutna između dva svetska rata, dolaskom ruskih emigranata nakon revolucije u Rusiji, među kojima je bio i veliki broj Kozaka.\nTa tradicija, prati međutim tadašnje ruske izbeglice i logično bi bilo da je obnavljaju njhovi potomci, a i u samoj današnjoj Rusiji, Kozaci pre imaju folklornu dimenziju nego zaista snažno društveno uporište, poput onog u 18. ili 19. veku. Zato, prema mišljenju istoričara Miroslava Jovanovića iz Udruženja za društvenu istoriju, motivi za osnivanje ovog pokreta u Srbiji, leže u sve dominantnijoj vezanosti za Rusiju u delu srpskog društva.\n„Srpsko društvo se nekako čudno deli na nekritične rusofobe i nekritične rusofile. I, u toj grupi onih koji su nekritički vezani za Rusiju, vidimo različite fenomene preuzimanja različitih ruskih tradicija i pokušaj njihovog implementiranja na ove prostore. U tom smislu, čini mi se da ova ideja pokretanja kozačkih tradicija u Srbiji upravo proističe iz tog nekritičkog preuzimanja nekakvih ruskih tradicija. Jer, ako je reč o folkloru, folklor je uvek vezan za tradicije vlastitog naroda, a u srpskom narodu ne postoje tradicije Kozaštva. Prema onome što su sami pokretači te ideje rekli, oni se pozivaju na nekakvo ekonomsko povezivanje preko kozačkih organizacija u Rusiji sa samom Rusijom, turistička ponuda i prodaja zdrave hrane, što je, moram priznati, čudan način ekonomske saradnje“, rekao je Jovanović.\nIako ataman Stevo Vranić kaže da je osnovni cilj osnivanja pokreta Kozaka ekonomska saradnja, te da je ideju o osnivanju i dobio kroz dugogodišnji rad na ekonomskoj saradnji sa Rusijiom, među osnivačima ovog udruženja su i organizacije poput Ravnogorskog pokreta, čiji simpatizeri, kao i pripadnici mnogih drugih desničarskih organizacija i pokreta u Srbiji, Kozake porede sa četnicima i traže ideološke sličnosti sa tom ruskom formacijom, čije pripadnike nazivaju „pravoslavnom braćom“.\nKnjiga o Kozacima\n„U saradnji sa veteranima Srbije, koji su inicirali ovu akciju, Rusko–srpskom ekonomskom asocijacijom i Ravnogorskim pokretom, mi smo ušli u priču da se kozaštvo povrati, da se povrati taj duh patriotizma i da se, normalno, proširi ekonomska saradnja sa pravoslavnim zemljama“, rekao nam je Vranić.\nSrpski kozački pokret za sada ima 42 člana. Njihovo prvo sedište, koje se nalazi u Topoli, nazvano je "Blagovesti", a u udruženju su i dve žene. Osnivanju je prisustvovao ataman kozaka Jalte, pukovnik Anatolij Išćuk. Sagovornicima u Srbiji poručio je ko su Kozaci i ko može, a ko ne može da bude u njihovim redovima.\n„Ne može biti Kozak ko nije kršten i ko nije pravoslavan čovek. I ne može biti Kozak ko nije zaštitnik svoje države, tradicije, kulture, vere... Osnova je patriotizam, jer takav je život Kozaka“, kaže Išćuk.\nPriča o Kozacima u Srbiji, postala je tema i među kolumnistima, koji je komentarišu šaljivo. Spisateljica Ljiljana Jokić Kaspar, kaže da joj je, kada je pročitala vest o osnivanju ovog pokreta, prva asocijacija bio „Taras Buljba i onaj film, jedna takoreći bajka, bez obzira na simboliku tog narodnog heroja. Međutim, kod nas je to jedna smejurija, jer ni u Rusiji Kozaci nisu nešto omiljeni, a ovde kod nas je to kao neka bajka. Kozaci, molim vas lepo... u sred Evrope, baš Kozaci. Gde baš njih nađoše?“, kaže Kaspar.\nPokret Kozaka, iako neobičan u Srbiji, u budućnosti planira da poveća broj svojih članova, a sedišta proširi i na druge gradove. Za sada, kako kažu, pored Topole, planiraju da se pokreti osnuju u Studenici i Kragujevcu.


Danas se obeležava Evropski dan jezika – RTV SUNCE Arandjelovac\nHome » Aranđelovac » Danas se obeležava Evropski dan jezika\nDanas se obeležava Evropski dan jezika\nin Aranđelovac 26/09/2019\nViše od 800 miliona Evropljana u 47 država danas će proslaviti Evropski dan jezika, a među tim jezicima nalazi se i srpski.\nOn spada među slovenske jezike, jednu od najvećih jezičkih grupa na području Evrope.\n„Kada je u pitanju srpski jezik strancima je zanimljivo to što je digrafičan – ima dva pisma koja se podjednako koriste. Svi vole da čuju različite nazive koje upotrebljavamo za članove šire porodice, pošto su, na primer, tetke, strine i ujne u drugim jezicima najčešće nazvane jednom rečju kao što je engleski izraz aunt“, navela je Svetlana Milinković iz Transcoma.\nDatum 26. septembar određen je u čast 225 autohtonih jezika sa područja Evrope, a kako ističu stručnjaci švedskog Transcoma, postojanje ovakvog „praznika“ značajno je jer doprinosi promociji sopstvene kulture i upoznavanju drugih.\nIz Transcoma navode da su povećane saznajne sposobnosti, kontakt sa drugim kulturama i lakše pronalaženje posla samo neki od benefita poznavanja stranih jezika.\n„Procenjeno je da polovina svetske populacije govori najmanje dva jezika i najčešće su to maternji i engleski jezik. Ovakva situacija nastala je kao posledica različitih faktora kao što su turistički obilasci, masovna kultura, globalna trgovina i potražnja na tržištu rada, a sve je izvesnije da će poznavanje stranih jezika biti preduslov za pronalaženje posla u budućnosti“, ističe Aleksandra Bubić, menadžer ljudskih resursa u Transcomu.\nBubić napominje da, učeći jezik, ljudi često gledaju strane filmove, čitaju knjige i slušaju muziku na drugom jeziku.\n„To ponekad ide i u obrnutom smeru, pa oni koji neobavezno gledaju serije i filmove, perfektno nauče drugi jezik. Na primer, u našim kancelarijama u Beogradu i Novom Sadu imamo kolege koje savršeno govore strani jezik, a potpuno su samouki. Sve su savladali gledajući španske sapunice, turske serije ili slušajući stranu muziku“, navela je ona.\nEvropski dan jezika obeležava se svakog 26. septembra od 2001. godine.\nObeležavaju ga sve države članice Saveta Evrope sa ciljem da ohrabre Evropljane da uče jezike u bilo kom starosnom dobu, podstaknu interkulturnu razmenu i sačuvaju jezičko nasleđe kontinenta, kaže se u saopštenju.\nPrethodna: Noć istraživača sutra i prekosutra u 29 gradova\nSledeća: Prosečna julska neto plata 55.042 dinara, realno veća 10,1%


Prva žrtva ispitivanja litijuma: Zatrovana voda u bunarima - Agro saveti\nNaslovna Aktuelnosti Prva žrtva ispitivanja litijuma: Zatrovana voda u bunarima\nPrva žrtva ispitivanja litijuma: Zatrovana voda u bunarima\nVoda iz bunara domaćina iz sela Lukavac prva je žrtva ispitivanja litijuma u valjevskom kraju. Cvetku Jovanoviću je zbog curenja iz probne bušetine pronađena toliko velika količina bora u vodi iz bunara, da više nije ni za piće ni za tehničku upotrebu, potvrdila je analiza Hemijskog fakulteta iz Beograda.\nIspitivanje litijuma u valjevskom kraju koje sprovodi kanadska kompanija Euro Lithium Balkan dovelo je do curenja bora u bunare meštana. Kako pokazuje analiza vode sa ovog područja, a koju je sproveo Hemijski fakultet, koncentracija bora u blizini bušotina povećana je 110 i više puta od granične vrednosti koju propisuje domaća zakonska regulativa.\nU bunaru Cvetka Jovanovića, koji se nalazi 60 metara o ove probne bušotine, analiza vode Hemijskog fakulteta pokazala je prisustvo bora od 2.719 mikrograma u litru!\nPROČITAJTE I... Da li će eksploatacija litijuma da nam uništi poljoprivrednu proizvodnju?\nSto metara dalje od te bušotine u Lukavcu, u bunaru Radivoja Jovanovića bor je na nivou od 722 mikrograma u litru, tri puta više od granične vrednosti, prenosi Ekapija.\nCvetko Jovanović i njegova porodica su srećom priključeni na gradski vodovod, a vodu iz svog bunara više ne mogu da koriste ni za piće, ni za kuvanje, ni kao tehničku vodu.\nMeštani nekoliko sela u dolini reke Kolubare, na potezu od Lukavca do Šušeoke, gde su ekipe kompanije Euro Lithium Balkan obavljale probna bušenja u potrazi za litijumom i borom, upozoravaju da slučaj Jovanovića nije jedini gde je zbog curenja iz bušotina došlo do kontaminacije vode. Ukoliko se sada ne zaustavi, da li će ekspoloatacija litijuma da nam uništi poljoprivrednu proizvodnju?\nPROČITAJTE I... Nenamensko trošenje novca od zakupa zemljišta\nMeštani traže zaustavljanje istraživanja\nZbog toga, njih više od 400 koji su potpisali ovlašćenje advokatu da ih zastupa pred državom, na nedavnom protestu su zatražili da se zaustavi istraživanje litijuma i bora u valjevskom kraju, hitnu reakciju rudarsko-geološke i poljoprivredne inspekcije, kao i oduzimanje dozvole kompaniji Euro Lithium Balkan za dalja istraživanja zbog kršenja propisa Republike Srbije.\nPrethodni tekstSkladištenje jabuka: Ovako se čuva svežina i do 7 meseci\nSledeći tekstMalina gajena u plasteniku ima bolju perspektivu\nNisu ni zastali: Tiha kontraofanziva Rio Tinta, ekolozi najavljuju nove blokade


Šta donose izmene ustava kada je reč o pravosuđu\n29 Apr 2021, 12:55 Beograd rts Elena Marjanović\nProšle nedelje je podizanjem ruku skupštinskog odbora za skupštinska pitanja i zakonodavstvo učinjen prvi korak u izmeni ustava kada je reč o pravosuđu. Danas će, kao drugi korak, u skupštini Srbije biti prvo javno slušanje od najavljenih pet, šest javnih slušanja. Najvažnija promena je način izbora sudija i tužilaca i definiše se i postaje ustavna kategorija Pravosudna akademija, kaže za RTS ministarka pravde Maja Popović.\nGostujući u Jutarnjem programu ministarka Maja Popović je rekla da je ideja da taj proces bude što transparentniji i inkluzivniji.\n"Počinjemo sa Beogradom i dalje idemo po većim gradovima po apelacijama sudova, u Novom Sadu, Nišu, Kragujevcu", navodi ministarka. Taj vladin predlog dobio je zeleno svetlo Venecijanske komisije i cilj je da pravda bude dostižna, da svi budemo jednaki pred sudovima. Prema rečima ministarke pravde najvažnije što se menja je način izbora sudija i tužilaca. "Ono što je do sada bilo promena sastava državnog veća tužilaca i visokog saveta sudstva su stvari koje se faktički menjaju, ukoliko opstane ovaj nacrt. To je jedna stvar. Drugo, definiše se i postaje ustavna kategorija Pravosudna akademija. Kao način ulaska u pravosuđe biće prolazak kroz tu Akademiju koja već postoji i poznato je da je to čest slučaj u zemljama EU da se na taj način ulazi u pravosuđe", objašnjava Popovićeva. Smatra da su kritike, kada je reč o Akademiji, neosnovane. "Jako je bitno ko upravlja Pravosudnom akademijom, imajuću u vidu da su u Upravnom odboru i Programskom savetu najveći broj su sudije. Kritike se odnose da izvršna vlast ima svoj upliv. Najveći broj ljudi koji odlučuju u Pravosudnoj akademji su sastavljeni od sudija i tužilaca", ističe Popovićeva. Dodaje da se upravo ovim izborom garantuje veća samostalnost tužiocima i veća nezavisnost sudijama. U novom nacrtu ustavnih amandmana predviđeno je da u državnom veću tužilaca bude određeni broj tužilaca koje će oni sami birati kao što je i do sada bilo za svoje predstavnike. "Biće i istaknuti pravici, ali će u državnom veću tužilaca biti i republički tužilac i ministar pravde kao članovi državnog veća tužilaca po funkciji za razliku od Visokog saveta sudstva gde je po trenutnom nacrtu predviđeno da bude pet sudija koje će birati neposredno sudije i pet istaknutih pravnika koje će birati Narodna skupština", objašnjava ministarka pravde Maja Popović. Ističe da ne može da kaže postoje otpori u samom pravosudnom sistemu na sve te promene koje se najavljuju već su to različiti predlozi, koje smatra konstruktivnim.\n"Podignute 973 optužnice i 673 osuđujuće presude"\nNa formiranju vlade navedeno je da će jedan od najvažnijih ciljeva vlade biti borba protiv kriminala i mafije. Uhapšena je grupa Veljka Belivuka, a ministarka naglašava da je srpsko pravosuđe više nego spremno da proces istera do kraja. "I tužioci i sudije vrhunski rade svoj posao kao i MUP i bezbednosne službe. Mislim da je ova država pokazala jasnu želju da se obračuna sa svim oblicima najtežeg organizovanog kriminala. To je apsolutni prioritet vlasti i mislim da smo pokazali i dokazali da sa tim umemo da se borimo", naglašava Popovićeva. Dodaje da su neosnovane kritike, koje se mogu čuti u delu javnosti, da nema predmeta u borbi protiv visoke korupcije. "Mislim da su te kritike neopravdane imajuću u vidu da su tokom prošle godine posebna koruptivna odeljenja imala preko 2.000 predmeta u radu. U toku prošle godine podignute se 973 optužnice i 673 osuđujuće presude. Ono na čemu mi moramo da radimo je jačanje koruptivnih odeljenja. Posebno moramo da jačamo finansijske istrage, obučavati zaposlene za finansijske istrage imajući u vidu da je to neophodno. Suština tih istraga je praćenje novca", ističe ministarka. Naglašava da je ministarstvo pravde jedan od glavnih nisilaca aktivnosti iz akcionog plana odnosno revidiranog akcionog plana za poglavlje 23. "Poslednjih mesec dana bio je ogroman iskorak u tom smeru u smislu donošenja raznih odluka, formiranja koordonacionog tela za poglavlje 23, u državnom veću tužilaštva doneta je izmena poslovnika, donet je etički kodeks. Mislim da bi do kraja godine tu mogli da napravimo ozbiljan iskorak", poručuje ministarka pravde Maja Popović.\nVolonteri i volonteri-pripravnici u pravosuđu, razlika u jednoj reči i još mnogo toga\n3 Dec 2020, 9:23\nDiplomirani pravnici za polaganje pravosudnog ispita moraju da steknu prirpavnički staž. Ipak do ispunjenih uslova da ga…\nDržavno pravobranilaštvo o presudi Suda u Strazburu u slučaju ubijenih gardista\n14 Nov 2020, 9:39\nPovodom odluke Evropskog suda za ljudska prava u Strazburu, koji je 5.novembra odbacio kao neprihvatljivu tužbu protiv države…\nIzbori za članove pravosudnih tela-sudije i tužioci traže izmene pravila i pomeranje izbora\n17 Oct 2020, 9:54\nU toku je kandidovanje sudija i tužilaca za izbore za dva najviša pravosudna organa u zemlji – Visoki savet…


SUD U GNJILANU: Uslovna kazna maloletnicima za napad na srpske mladiće\nIzvor: Kurir, 09.Feb.2016, 23:50\nSva trojica maloletnih izvrilaca, koji su ovom prilikom jednom mladiću naneli ozbiljne povrede, priznali su krivicu i izrazili kajanje zbog učinjenog dela to je sud ocenio kao olakavajuću okolnost.\nGNJILANE, 9. februara (Tanjug) - Pred većem za maloletnike Osnovnog suda u Gnjilanu, kojim je predsedavao sudija Sait Burovci, na godinu dana zatvora uslovno su kažnjena trojica maloletnih albanskih momaka, koji su tokom decembra prole godine napali dvojicu maloletnih srpskih >> Pročitaj celu vest na sajtu Kurir << mladića iz sela Gornje Kusce.\nSva trojica maloletnih izvrilaca, koji su ovom prilikom jednom mladiću naneli ozbiljne povrede, priznali su krivicu i izrazili kajanje zbog učinjenog dela to je sud ocenio kao olakšavajuću okolnost, rekao je Tanjugu advokat Dejan A.\nVasić, zastupnik porodica oštećenih srpskih dečaka posle suđenja koje je bilo zatvoreno za javnost. Vasić je rekao i da nije zadovoljan kvalifikovanjem krivičnog dela. "Ono čime sam u postupku nezadovoljan je određenje krivicnog dela od strane tužilatva za maloletnike u Gnjilanu, obzirom da su kažnjivo ponaanje izrazito blago okvalifikovano kao tei oblik učestvovanja u tuči", rekao je Vasić.\nB92: Gnjilane: Godinu dana uslovno za napad na Srbe


Šta je Putin poželeo Vučiću i Srbima za Novu godinu - 26.12.2018, Sputnik Srbija\nPredsednik Rusije Vladimir Putin je u prazničnoj čestitki predsedniku Srbije Aleksandru Vučiću istakao da se odnosi Rusije i Srbije dinamično razvijaju u duhu... 26.12.2018, Sputnik Srbija\n11:54 26.12.2018 (Osveženo: 12:14 26.12.2018)\n© Sputnik / Mihail Klimentьev / Uđi u foto-galerijuPredsednik Rusije Vladimir Putin tokom novogodišnje čestitke građanima\nPredsednik Rusije Vladimir Putin je u prazničnoj čestitki predsedniku Srbije Aleksandru Vučiću istakao da se odnosi Rusije i Srbije dinamično razvijaju u duhu strateškog partnerstva.\n„Ubeđen sam da će naš predstojeći susret u Beogradu doprineti daljem jačanju obostrano korisne bilateralne saradnje u najrazličitijim oblastima. Želim sreću, zdravlje i uspeh Vama, Vašoj rodbini i najbližima, a bratskom srpskom narodu — blagostanje i prosperitet“, navodi se u novogodišnjoj i božićnoj čestitki predsednika Putina, koju je Vučiću danas uručio ambasador Ruske Federacije Aleksandar Čepurin.\nMedvedev čestitao praznike Brnabićevoj\n25 Decembar 2018, 13:59\nAmbasador Čepurin je uručio predsedniku Vučiću i prazničnu čestitku ruskog premijera Dmitrija Medvedeva, koji konstatuje da su se u 2018. godini rusko-srpski odnosi zasnovani na čvrstim tradicijama prijateljstva dinamično razvijali u širokom spektru i da je nastavljena realizacija velikih zajedničkih projekata, uz širenje kulturnih i humanitarnih veza.\n„Ubeđen sam da će dolazeća 2019. godina doneti nove mogućnosti za jačanje praktične saradnje između Rusije i Srbije. To u potpunosti odgovara interesima naših zemalja. Želim Vam, poštovani gospodine predsedniče, zdravlje i uspeh, a svim građanima Srbije — mir i prosperitet“, kaže se u čestitki premijera Medvedeva.\n© Tanjug / Dragan KujundžićPoklon srpskom predsedniku od ruskog ambasadora\nPoklon srpskom predsedniku od ruskog ambasadora\nPredsednik Vučić i ambasador Čepurin konstatovali su da se uspešno završavaju pripreme za zvaničnu posetu predsednika Putina Beogradu, koja će, kako je rečeno na sastanku, biti potvrda prijateljstva dveju zemalja i bratstva srpskog i ruskog naroda.\nPredsednik Vučić je rekao da je poseta predsednika Putina velika čast za Srbiju.\nOčekuje se potpisivanje dvadesetak dokumenata, koji će unaprediti saradnju Srbije i Rusije u svim oblastima, saopštila je Služba za saradnju sa medijima predsednika Republike.\nUŽIVO Ruski PVO sistemi oborili tri Su-25 i helikopter Mi-8 ukrajinskih nacista12:20 UŽIVO Zakazana sednica SB UN o UkrajiniJuče, 22:29


Hoće li Švicarska na crnu listu zemalja "poreznog raja" - Klix.ba\nHoće li Švicarska na crnu listu zemalja "poreznog raja"\n22.10.2008. u 15:00\nNjemačka nastoji progurati zahtjev da Švicarska dospije na međunarodnu crnu listu zemalja takozvanog "poreznog raja", objavili su u srijedu mediji u svijetu.\nO zahtjevu Njemačke razgovarano je i na sastanku Organizacije za ekonomsku saradnju i razvoj (OECD) u utorak. Berlin se tako pridružio grupi od desetak bogatih zemalja koje se zalažu za uvođenje takvih mjera koje bi oslabile poziciju finansijskih centara.\n"Švicarska nudi uvjete koji privlače njemačke porezne obveznike da ne plaćaju poreze. Zbog toga Švicarska spada u takav (crni) spisak (zemalja poreznog raja)", izjavio je njemački ministar finansija Peer Steinbrueck.\nPredstavnici OECD-a su se založili da se za sljedeću sjednicu te organizacije aktuelizira spisak zemalja takozvanoga poreznog raja.\n"Švicarska je s nama spremna sarađivati samo ako se objavi slučaj poreznih prevara. Da bismo, međutim, dokazali konkretan porezni prebjeg, neophodne su nam tačne informacije koje Švicarska ima, ali ih ona ne želi dati. Samo je u tome problem", objasnio je Steinbrueck.\nNjemački ministar finansija ističe da bi se s tim problemom zemlja mogla izboriti tako što bi pažnju usmjerila na takozvana porezna mirovanja.\nTo znači da bismo se usmjerili na kontrolu firmi koje koriste mogućnost poreznih mirovanja u troškovima, a pri tome trguju s firmama u zemljama "poreznog raja".\nFrancuski ministar za budžet Eric Woerth smatra da crnu listu (poreznog raja) treba proširiti i u nju uvrstiti još država, pri čemu nije precizirao koje bi zemlje trebalo da se pojave na tome spisku na kome se trenutno nalaze samo tri evropske države - Monako, Andora i Lihtenštajn.\nPredstavnici Švicarske i nekoliko drugih zemalja, članica OECD-a, računajući tu i Austriju, Luksemburg i SAD, nisu učestvovali na sastanku ove organizacije koji je u utorak održan u Parizu.\nČlanovi OECD-a, prenosi Tanjug, u zajedničkom saopćenju su naveli da podržavaju mjere protiv pravosuđa onih zemalja čiji pravni i administrativni okvir olakšava poreznu prevaru i porezni bijeg.


100 000 radnih mjesta najvjerovatnije u 2017. – Visokoin.com\n100 000 radnih mjesta najvjerovatnije u 2017.\n· 17. Juna 2016. ·0\nBakir Izetbegović, predsjedavajući Predsjedništva BiH i predsjednik SDA, izjavio je danas novinarima u Sarajevu, gdje je ova stranka održala radno-konsultativni sastanak s predstavnicima SDA na svim nivoima vlasti u BiH, da se nada da će 2017. godina biti najbolja u postdejtonskom periodu. On je rekao da je cilj ovog sastanka, kojem su prisustvovali svi načelnici i premijeri, na kojem je pripremljena platforma za lokalne izbore, da se vidi šta je urađeno u protekle dvije godine.\n– Suština sastanka jesu rad i zaključci Savjeta SDA, koji je napravio presjek onoga šta je obećano prije dvije godine u Fojnici. Moramo vidjeti šta je sada od toga urađeno na raznim nivoima. Ono što nije, treba uraditi. Radi se o akcionom planu koji želimo predstaviti s rokovima i nosiocima svih nivoa vlasti – rekao je Izetbegović.\nOn je ocijenio, na osnovu predviđenog plana, da se nada da ”ćemo 2017. napraviti godinom koja će biti najbolja u postdejtonskom periodu”.\n– Jer, doći će do masovnog zapošljavanja, masovne izgradnje infrastrukture, usvajanja reformi – istakao je Izetbegović.\nOdgovarajući na pitanje u vezi s izborima u Mostaru, kazao je da nije optimista da će izbori biti održani, dodavši da bi morala pomoći međunarodna zajednica.\n– OHR nas je, na kraju krajeva, i doveo u ovu situaciju nametanjem statuta, svojim intervencijama, a onda nas je ostavio negdje na sredini. S ovom presudom Ustavnog suda BiH, koja bi dovela u pitanje poziciju Bošnjaka, nakon svega što su prošli u Mostaru, OHR bi trebao razmisliti da neki potez napravi i završi ono što je počeo prije desetak godina – rekao je Izetbegović.


Čudno ali istinito: Bez škole lakše do zaposlenja – Bankar.me\nJuly 27, 2014 Članci, POSAO I KARIJERA, SVE VIJESTI Leave a comment\nU Crnoj Gori najmanji izgled za pronalazak posla imaju osobe koje su završile fakultet, dok do radnog angažmana najbrže dolaze građani bez zanimanja, odnosno oni koji imaju samo osmogodišnje obrazovanje, pišu Vikend novine.\nTrećinu od 31.377 nezaposlenih čine visokoobrazovani građani, uključujući i skoro 4.000 polaznika programa stručnog osposobljavanja, dok je 4.546 niskokvalifikovanih bez radnog angažmana.\nOvi podaci posebno zabrinjavaju kada se ima u vidu da je u školskoj 2013/14. godini čak 80 odsto maturanata srednjih škola upisalo fakultet, kao i da se na završnim godinama crnogorskih fakulteta nalazi više od 9.000 studenata.\nPrema podacima Zavoda za zapošljavanje (ZZZCG), u periodu od 1. januara do 17. jula ove godine, ukupno su oglašena 29.272 slobodna radna mjesta. Od toga se 14.405, odnosno čak 49.21 odsto, odnosilo na niskokvalifikovanu radnu snagu, dok je svega 2.227 radnih mjesta, ili 10,48 odsto, zahtijevalo visokoobrazovane radnike.\n“Veliko učešće niskokvalifikovane radne snage u oglašenim slobodnim radnim mjestima može se i obrazložiti time što Zakon o zapošljavanju stranaca propisuje da se u postupku zapošljavanja stranaca prethodno mora to mjesto oglasiti da bi bilo vidljivo svim zainteresovanim. Tako u ovaj procenat od 49,21 odsto ulaze i oglašena radna mjesta za strance”, kazali su iz Zavoda Dnevnim novinama.\nPoslodavci se, kako ukazuju iz Zavoda, zbog troškova i ušteda u periodu krize lakše odlučuju da angažuju niskokokvalifiovanu radnu snagu.\n“Takođe, u periodu sezone velika je potražnja za niskokvalifikovanim radnicima na pomoćnim poslovima, za koja nijesu potrebna prethodna znanja i iskustva jer su to poslovi koji se uz rad brzo uče”, naveli su iz Zavoda.\nPrevious Unija poslodavaca bira “društveno najodgovornije” preduzeće\nSljedeći Facebook više vrijedi od AT&T-a i Coca-Cole


FoNet portal :: Pretraga / tagId=101214\nTag: MILA POPOVIĆ, Pogodaka: 18\nReklama umesto klime\nPredsednica Beogradskog odbora Stranke slobode i pravde (SSP) Mila Popović istakla je danas da grad Beograd planira da potroši 650.000 evra za promociju javnog prevoza i ocenila da sa druge strane ne može da obezbedi normalan prevoz za neke delove Beograda ili vozila sa klima uređajima.\nŠapić "zaradio" na gorivu\nPredsednica Gradskog odbora Stranke slobode i pravde (SSP) Mila Popović izjavila je danas da se iz izveštaja Državne revzorske instituicije vidi da je prvi na listi "Aleksandar Vučić - Zajedno možemo sve" za beogradske izbore Aleksandar Šapić troškove goriva i pranja svoja dva džipa preneo na opštinu Novi Beograd.\nReklame umesto grejanja\nPredsednica Gradskog odbora Beograd Stranke slobode i pravde (SSP) Mila Popović izjavila je danas da direktor Beogradskih elektrana Rade Basta umesto da rešava probleme sa grejanjem polovine Beograda, plaća televizijama Studio B i Hepi oko 73 miliona dinara na reklame.\nNa danas održanoj javnoj sednici o nacrtu izmena i dopuna plana područja priobalja Save u Upravi Beograda, pored toga što nije bilo medija i nije bilo dozvoljeno snimanje, nije usvojena nijedna primedba, saopštio je Beogradski odbor Stranke slobode i pravde.\nNajštetniji projekat ikada\nPredsednica beogradskog odbora Stranke slobode i pravde Mila Popović ocenila je danas da je plan za izgradnju metroa najveća pljačka u istoriji grada i "najštetniji" projekat ikada, jer ne samo da neće rešiti probleme u saobraćaju u gradu, već će ugroziti vodoizvorište Makiš odakle se "80 odsto Beograđana" snabdeva pijaćom vodom.\nPredsednica beogradskog odbora Stranke slobode i pravde (SSP) Mila Popović izjavila je danas da je najavom potpisivanja ugovora za izgradnju infrastrukture i nasipanje platoa za depo metroa u Makiškom polju sa kineskom kompanijom Pauer Čajna (Power China) preduzet prvi korak ka uništavanju Makiškog vodoizvorišta, saopštio je SSP.\nStručnjaci, oglasite se\nStranke slobode i pravde (SSP) poziva zamenika gradonačelnika Gorana Vesića da objavi imena stručnjaka koji rade na izgradnji metroa i da oni odgovore pisanim putem na svaku od primedbi Građevinskog fakulteta.\nDug Beograda 1,42 milijarde evra\nPredsednica beogradskog Gradskog odbora Stranke slobode i pravde (SSP) Mila Popović izjavila je danas da je Beograd zadužen ukupno 1,42 milijarde, a ne 281 milion evra koliko tvrdi zamenik gradonačelnika Goran Vesić.\nInteres građana ili interes političara\nPredsednica beogradskog odbora Stranke slobode i pravde (SSP) Mila Popović poručila je danas gradonačelniku Beograda Zoranu Radojičiću da prvi čovek svakog grada pre svega treba da zastupa interese svojih građana, da brine o njihovoj bezbednosti i boljem životu, a ne da štiti interese političara i njihovih investitora.


vlada srbije | Page 2 of 6 | Biznis i Finansije\n14/08/2015 - 10:45 in Vesti, Ekonomija, Slajder\nVlada Srbije usvojila je na jučerašnjoj sednici Uredbu o podsticajima investitoru da u Republici Srbiji proizvodi audiovizuelno delo. Filmadžije će ubuduće moći da računaju na bespovratna sredstva u iznosu do 20 odsto kvalifikovanih troškova ostvarenih…\nKako do 20 miliona evra iz IPA fondova?\n06/07/2015 - 09:24 in Vesti, Ekonomija, Slajder\nU Vladinoj kancelariji za reviziju sistema upravljanja sredstvima EU uskoro će zaposliti devet ljudi, kako bi se na taj način otklonile prepreke koje…\nSoroš povukao ponudu za “Galeniku” zbog ignorisanja srpske Vlade?\n05/06/2015 - 10:43 in Ekonomija, Slajder\nAmerički milijarder Džordž Soroš odustao je od kupovine "Galenike" razočaran time što se iz Vlade Srbije nisu udostojili da mu ni posle 10 meseci…\n22/10/2014 - 09:17 in Vesti, Ekonomija, Politika i društvo\nVlada Srbije usvojila je u sredu predlog rebalansa ovogodišnjeg budžeta i set zakona čijom primenom se obezbeđuje finansijska stabilnost ekonomskog sistema zemlje, saopštila je vladina pres služba. Usvojeni su i nacrti odluka o davanju saglasnosti na…\nVujović od danas zvanično ministar finansija\n04/08/2014 - 08:45 in Vesti, Biznis & Finansije\nSkupština Srbije će danas na posebnoj sednici izabrati Dušana Vujovića dosadašnjeg ministra za privredu, na mesto ministra finansija. Ime novog ministra privrede još nije saopšteno. Kori Udovički za koju se u štampi tvrdilo da će preći na mestro…\n19/07/2014 - 09:00 in Blogovi\nU periodu od 2007. do 2013. godine izdvajanja iz budžeta za zarade zaposlenih (na svim nivoima) su porasla oko 65%, dok su izdvajanja za penzije gotovo duplirana. Postavlja se pitanje šta je uzrok takvog brzog rasta? Odnosno, ko je u uslovima svetske ekonomske…\nZa pomoć poplavljenima uplaćeno 27,8 miliona evra\n26/06/2014 - 12:52 in Vesti, Ekonomija, Politika i društvo\nNa račun Vlade Srbije za pomoć stanovništvu poplavljenih područja uplaćeno je oko 3,22 milijarde dinara (27,8 miliona evra), saopštilo je danas Ministarstvo finansija Srbije. Po podacima Ministarstva, do 25. juna u 18.00 na dinarski račun za pomoć…\n24/06/2014 - 15:20 in Vesti, Biznis & Finansije\nSrbija ima najveći procenat sive ekonomije u Evropi, istakao je Nikola Ćorsović, državni sekretar u Ministarstvu finansija na BIZLife okruglom stolu ’Stop sivoj ekonomiji’. „Nije toliko bitno da li se radi o 30 ili 32 odsto BDP-a, ali sama činjenica…


Otpor prema migrantima posledica neinformisanosti - Dnevni list Danas\nPočetna » Novo » Društvo » Otpor prema migrantima posledica neinformisanosti\n3Piše: V. A. 13. septembra 2017. 12.00\nPomoćnica ministra prosvete za osnovno obrazovanje Vesna Nedeljković kaže za Danas da su otklonjeni „šumovi u kanalima komunikacije“ i da su svi izrazili spremnost da se deca migranti što bolje integrišu u obrazovni sistem i da Srbija poštuje međunarodne konvencije čiji je potpisnik.\n– Apsolutno mogu da razumem da roditelji imaju strahove i dileme, jer je reč o graničnom području i neki od tih ljudi su i sami izbegli, ali verujem da će otpori nestati kada dobiju tačne informacije. Na sastanku se moglo čuti da je cela priča dobila i političku konotaciju u svetlu predstojećih izbora, pa su osim nekih nezadovoljnih roditelja u protestima učestvovali i meštani koji u ovom trenutku nemaju decu u školama. Na jučerašnjem sastanku smo jasno rekli da politici nije mesto u školi i da u to ne smeju da se mešaju deca – kaže Nedeljkovićeva.\n– U jednoj od njih kolektiv je izrazio zabrinutost kako će da organizuje nastavu, ali ne zato što je reč o migrantima već jer je škola u fazi rekonstrukcije i već imaju teškoće i sa svojim učenicima, koji su raspoređeni u dva objekta. Dogovorili smo se da do kraja nedelje škole organizuju roditeljske sastanke i da se razmotre sve dileme, kao i da se organizuju posete prihvatnom centru. Jer nije isto kada znate da treba da primite 41 dete i kada vidite da ta deca imaju ime i prezime – kaže Nedeljkovićeva.\nmigranti, polazak u skoluBeograd\n13. septembra 2017. u 12.43\n14. septembra 2017. u 00.10\nGospodjo Vesna , Vi ste nedovoljno informisani o tome kakve prestupe cine migranti u sidskoj opstini…Mozda bi Vas pre razumeli ogorceni roditelji da ste svi deo projekta u okviru kojeg treba sto vise novca izvuci zahvaljujuci migrantskoj krizi.Treba da se stidite sto ste slepi za roditelje nase dece i za njihove strahove.Jeste li obucili prosvetne radnike kako da naprave akcioni plan i kako da isti sprovedu u praksi? Hajde,dodjite POKAZITE PA CE ZNATI…Nauceni da se bore i dovijaju na razne nacine za platu ispod republickog proseka,uspece sigurna sam.A da li cete Vi smatrati svojim uspehom ako unesrecite nasu decu i njihove roditelje?\n14. septembra 2017. u 09.50\nGrupa profesora Fakulteta veterinarske medicine u Beogradu optužuje dekana Vlada Teodorovića za nepotizam… https://t.co/BHtRSneoFD\nNova kolumna Slaviše Lekića @micin_taja\nhttps://t.co/Ant4gTe1Gs via @OnlineDanas\nSrpska crkva među krivcima za najveće nacionalne tragedije\nhttps://t.co/nqGSfl1ZqS via @OnlineDanas


Beta 11. februara 2019. 14:40\nPoverenica je u saopštenju pozvala nadležne da hitno preduzmu sve mere kako bi pronašli i adekvatno kaznili počinioce, ocenjujući da je to jedan od „najefikasnijih načina da se ovakvi napadi sprečavaju u budućnosti“.\n„Pravo na ravnopravnost i zaštitu od diskriminacije su osnovna ljudska prava, garantovana Ustavom i zakonima i moraju biti poštovana u demokratskim društvima kao što je Srbija“, stoji u saopštenju.\nU tuči nekoliko osoba koja se dogodila u nedelju oko 19 časova u Pionirskom parku u Kruševcu jedan fudbaler Napretka zadobio je lakšu telesnu povredu, potvdjeno je danas agenciji Beta u kruševačkoj policiji.\n„Ndijaje je rekao da su ih vredjali, ali ne na rasnoj osnovi, da oni nisu odgovarali na provokacije i da je onda jedan od njih metalnim predmetom napao Ibrahima sa ledja i naneo mu lakše telesne povrede“, rekla je portparolka Napretka Valentina Vasić je za Radio televiziju Srbije.\nOsumnjičeni za nedozvoljen promet akciznih proizvoda\nPirot: Evakuisani radnici iz Tigra posle dojave da je u fabrici…


Reklamijada 2017: Game of Emotions - Dan u Beogradu\nNaslovna » Izlasci » Akcije » Reklamijada 2017: Game of Emotions\nAh Neša 5. decembar 2017. Akcije Postavite komentar\nDogađaj je humanitarnog karaktera i realizuje se u okviru projekta „Dani marketinga“.\nU skladu sa ovogodišnjom temom, posetioce očekuje devedesetominutna vožnja kroz smeh, tugu, iznenađenost i akciju.\nMeđutim, Reklamijada nije posvećena samo zabavi, najlepši deo je zapravo njen humanitarni karakter. Kao i prethodnih godina, sav prihod od ulaznica biće doniran u humanitarne svrhe, a ove godine Studentska organizacija Marketing Workshop odlučila se za fondaciju „Podrži život“.\nReklamijada će biti održana 11. decembra od 20.00 u amfiteatru 1 Ekonomskog fakulteta (Kamenička 6).\nPogledajte smešne, poučne… najinteresantnije reklame iz prethodnog perioda.\nReklamijada ali i Dani marketinga\nRazgovori, radionice, razmena ideja – sve to čini Dane marketinga na Ekonomskom fakultetu koji će ove godine biti održani 11, 13. i 14. decembra.\nReklamijada otvara ovaj projekat, a dva dana će se pričati o tome kako započeti karijeru u digitalnom marketingu, o tome kako iskoristiti ponuđene prilike, kako unaprediti mali biznis i kako se komunicira sa klijentima, partnerima… (danubeogradu.rs)\nTagoviakcije dani marketinga ekonomski fakultet humanitarna akcija izlasci reklamijada studenti\nPrethodni Obojeni program + Vizelj u Domu omladine Beograda\nSledeći Beogradska filharmonija: Svetska ekskluziva – „Pogrebna pesma“


SAVIĆ: “Vaterpolo kao NBA, bez materijalnog dodatka” | Ekspres.net\nSAVIĆ: “Vaterpolo kao NBA, bez materijalnog dodatka”\nDejan Savić kritikovao je danas kalendar takmičenja jer su igrači poput košarkaša u NBA ligi izloženi velikim naporima.\n“Moram da budem kritički nastrojen prema ovom takmičenju, jer to nije u redu zbog odnosa prema igračima. Zanemaruje se njihovo psiho-fizičko stanje, kao da igramo NBA, ali bez njihovog materijalnog dodataka. U sezoni se odigra između 85 i 88 utakmica, a oporavak i bazične pripreme nisu isti kao kod drugih sportova”, izjavio je Savić na konferenciji za medije u prostorijama Vaterpolo saveza Srbije.\nTakođe je istikao da u Rijeci neće moći da računa na Nemanju Ubovića, Savu Ranđelovića i Stefana Mitrovića, dok je zbog odmora van spiska Andrija Prlainović, ali da je borba za medalju i dalje prioritet Srbije.\n“Probaćemo da odigramo na visokom nivou i uđemo u borbu za medalju. Utakmica protiv Crne Gore je prilika za revanš zbog nedavnog poraza u Podgorici, protiv Francuske smo favoriti, dok nas pravi derbi čeka protiv Hrvatske“, rekao je Savić.\nKapiten “Delfina”, Filip Filipović usaglasio se sa selektorom da turnir ne dolazi u idealnom trenutku.\n“Završnica je kratka i naporna, ali to ne umanjuje našu odgovornost da maksimalno predstavljamo reprezentaciju Srbije. Ovaj turnir gledam kao na priliku da se ne odmerimo sa nekim reprezentacijama sa kojima nismo imali di sada. Španija mi je interesantno i voleo bih da zbog povratka Perona odigramo protiv njih. Grci i Hrvati su kvalitetni, ali pitamo se mi”, završio je Filipović\nTags dejan savićevropa kupfilip filipovicvaterpolo\nPOČETAK PRIPREMA ZA EVROPA KUP U ZAGREBU: Savić pozvao 23 igrača u reprezentaciju Filip Filipović i Frikom otvorili vaterpolo turnir za decu INTERVJU PETAR POPOVIĆ, VATERPOLO STRUČNJAK: Tim je korpa jabuka DEJAN SAVIĆ: Ne smemo da poletimo, ova pobeda ništa ne znači


FUDBAL NA OI Njemci idu kući, Brazil siguran | Aktuelno\nFUDBAL NA OI Njemci idu kući, Brazil siguran\nZavršeno je takmičenje po grupama na fudbalskom olimpijskom turniru. Poznati su svi parovi četvrtfinala, imamo i neka iznenađenja\nZavršeno je takmičenje po grupama na fudbalskom olimpijskom turniru. Poznati su svi parovi četvrtfinala, imamo i neka iznenađenja…\nDanas je odigrano posljednje kolo u grupnoj fazi. Plasman u četvrtfinale u grupi A izborili su Japan i Meksiko ubjedljivim pobjedama – Japan protiv Francuske 4:0 i Meksiko protiv Južne Afrike 3:0. Francuska je morala da pobijedi kako bi se plasirala dalje, a Južna Afrika je današnjim porazom “upisala” treći poraz.\nJužna Koreja je furiozno privela kraju takmičenje u grupi B, sa velikih 6:0 demolirala je Honduras. Rumunija i Novi Zeland odigrali su meč za prolaz dalje, važnost utakmice je očigledno uticala na ove dvije reprezentacije, odigrali su 0:0, pa Novi Zeland zbog bolje gol razlike ide u četvrtfinale.\nU grupi C Egipat je upisao važnu pobjedu u posljednjem meču grupe protiv Australije (2:0) i time obezbijedila prolaz, dok je Argentina morala da pobijedi Španiju kako bi imala čemu da se nada. Ipak, remizirali su 1:1, pa tako Egipat prolazi zbog bolje gol razlike i sa svoja prva dva gola postignuta upravo u završnici takmičenja po grupama.\nU grupi D imali smo dvije fudbalske velesile – Brazil i Njemačku. Prva je prošla kao pobjednik grupe, dok je druga grupnu fazu završila kao trećeplasirana. Brazil je nanio Saudijskoj Arabiji treći poraz (3:1), dok je Njemačka u utakmici za prolaz igrala neriješeno sa Obalom Slonovače (1:1), pa je afrička reprezentacija prošla dalje zbog bolje gol razlike.\nIzvorMax bet sport\nČeferin: Evropa i Južna Amerika će bojkotovati SP na dvije godine\nSPORT Aktuelno - 09.09.2021-21:42\nSelekcije iz Evrope i Južne Amerike mogle bi da bojkotuju eventualno Svjetsko prvenstvo na svake dvije godine, poslije takve ideje FIFA, izjavio je predsjednik...\nSPORT Aktuelno - 09.09.2021-20:25\nSvjetsko klupsko prvenstvo u fudbalu ove godine neće biti održano u Japanu kako je bilo predviđeno jer je Japan, zbog koronavirusa, odustao od organizacije. Sve...\nSKANDAL u Bijelom Polju: Meč Jedinstvo – Cetinje prekinut jer su navijači razvili srpske zastave i provocirali igrače!\nCRNA GORA Aktuelno - 05.09.2021-22:53\nUtakmica četvrtog kola Druge Crnogorske fudbalske lige između Jedinstva i Cetinja u prvom poluvremenu prekinuta je na 15 minuta zbog sramnog postupka navijača. Navijači Jedinstva...


Bećirović: SDA će za dva mjeseca smijeniti Zvizdića s čela Vijeća ministara BiH - Klix.ba\nŠef poslaničkog kluba Demokratske fronte (DF) u Predstavničkom domu Parlamentarne skupštine Bosne i Hercegovine Damir Bećirović ističe da je moguće osigurati dovoljno poslaničkih potpisa za pokretanje procedure smjene Vijeća ministara BiH.\nNa novinarsko pitanje da li će do toga i doći, odgovorio je: „Vidjećemo“.\nBećirović tvrdi da se Stranka demokratske akcije, čiji je kadar predsjedavajući Vijeća ministara Denis Zvizdić, „u neku ruku“ ponaša u smjeru smjene Zvizdića, ali to nije želio dalje obrazlagati.\n„Vidjećete ko će za dva mjeseca biti na čelu Vijeća ministara“, kazao je Bećirović novinarima, a na pitanje misli li pritom na Fahrudina Radončića, odgovara:“To ste vi rekli“.\nBećirović je izjavu medijima dao danas tokom sjednice Predstavničkog doma Parlamentarne skupštine BiH u čijem je dnevnom redu smjena dvojice ministara iz njegove stranke, Demokratske fronte, i na kojoj poslanički klub kojim predsjedava često traži pauze.\nOdluku o smjeni DF-ovih ministara Slavka Matanovića, ministra prometa i komunikacija BiH, kao i Emira Suljagića, zamjenika ministra odbrane, predložio je predsjedavajući Vijeća ministara Denis Zvizdić a prihvatio danas Dom naroda Parlamentarne skupštine, a o čemu treba da se danas izjasni i Predstavnički dom.\nDemokratska fronta Damir Bećirović


REKONSTRUKCIJA KARAĐORĐEVE POČINJE 15. APRILA\nponedeljak, 06 april 2015 19:08\nRekonstrukcija Karađorđeve ulice, od Višeg suda do raskrsnice sa Dušanovom ulicom, počeće 15. aprila. Taj deo glavne valjevske ulice biće rađen po istom modelu kao i deo od Višeg suda do bivše “Beograd kafane”, tako da će biti postavljen novi asfalt, trotoari, signalizacija i javna rasveta. Radovi će biti završeni za 60 radnih dana, a koštaju 30 miliona dinara. Ovaj posao je dobilo preduzeće “Kompresor”, kaže direktor Gradske direkcije Dragan Jeremić. On kaže da će polovinom aprila u deo koji bi trebalo da se rekonstruiše prvo ući radnici “Vodovoda”, da bi zamenili stare cevi, a nakon toga će početi radovi na postavljanju novog asfalta.\nDELA KOJA TREBA DA NAS POSTIDE\nsubota, 04 april 2015 17:20\nLjudska istorija isprepletana je herojstvom onih koji su svoje živote dali zarad drugih i onih koji su uništavali pojedince, porodice, gradove, nacije ili kontinente zarad malo moći, novca i zadovoljavanja ličnih sujeta i bolesnih ambicija. Istorija će pamtiti i jedne i druge, s tim što prvi treba da budu naše zvezde vodilje, dok druge treba da pamtimo kao ružnu prošlost i opomenu.\nTih dana pod barjakom ljudskosti, ujedinjeni pravoslavci, katolici, protestanti, Srbi, Amerikanci, Englezi, Škoti, Holanđani, Poljaci i drugi, borili su se istim žarom za život svakog vojnika, svakog seljanina i svakog lekara. Boreći se za svakog čoveka, oni su spašavali celo čovečanstvo.\nI ako nas istorija ničemu nije naučila jer iznova ponavljamo iste greške bilo je lepo videti punu galeriju Narodnog muzeja Valjevo tokom subotnjeg prepodneva. U moru poremećenih društvenih vrednosti, u vremenu i atmosferi u kojoj se svako dobro doživljava kao ludost i sram, a ne kao simbol ispravnog doživljaja života, u Valjevu, u sunčanoj suboti u boji Vrbice, veliki broj ljudi je ipak došao da se upozna sa strašnim sudbinama lekara i sestara, muškaraca i žena, koji su tokom ratnog vihora vodili svoje životne bitke spašavajući od tifusa zaražene seljake, vojnike i građane.\nOpširnije... Komentari (29)\nOTVARANJE IZLOŽBE “VALJEVO 1914-1915. GODINE - GRAD BOLNICA“\nponedeljak, 30 mart 2015 21:53\nI MONODRAMA "NADEŽDA PETROVIĆ"\nRatna bolnica u Valjevu postala je simbol požrtvovanosti i humanosti tokom Prvog svetskog rata. Valjevo je po svom položaju i blizni fronta, u Velikom ratu bio glavni centar za prijem ranjenika, izbeglica, zarobljenika i obolelih. Zbog loših higijenskih uslova pojavio se i pegavi tifus. Od decembra 1914. do maja 1915. godine epidemija pegavog tifusa toliko je uzela maha da je ceo grad postao bolnica. Oko devet i po hiljada žrtva podleglo je posledicama strašne epidemije pegavca. Pored srpskih lekara u učestvovale su medicinske misije iz više evropskih zemalja i Amerike. Na strahote Valjevske bolnice podsetiće izložba Narodnog muzeja u Valjevu koja će biti otvorena 2. aprila u 12 časova.\n"Izložba predstavlja istoriografsku priču o Valjevu kao gradu bolnici i težište izložbe biće na svim objektima gde su bile smeštene bolnice, na samom istorijskom toku događanja vezanih za epidemiju tifusa. Noseći eksponati izložbe biće slika Nadežde Petrović "Valjevska bolnica", hirurški pribor i ambijentalna rekonstrukcija bolnickog šatora iz tog vremena. Pored toga biće izloženo puno raznovrsnog materijala iz vremena Prvog svetskog rata. Izložbu će zvanično otvoriti Ivan Tasovac, Ministar kulture i informisanja u Vladi Republike Srbije" kaže direktor Narodnog muzeja Valjevo dr Vladimir Krivošejev. Pored ministra Tasovca otvaranju izložbe prisustvovaće ambasador Velike Britanije u Srbiji Denis Keefe, ambasador Holandije H.E. Laurent Louis Stokvis, kao i predstavnici ambasada Republike Poljske, Rusije i Češke.\nU petak 03. aprila u 20 časova u svečanoj sali Valjevske gimnazije biće izvedena monodrama "Nadežda Petrović" u interpretaciji Biljane Đurović, glumice Narodnog pozorišta iz Beograda. Monodrama je napravljena od autentičnih pisama Nadežde Petrović, odlomaka iz romana “Boje i barut” Olgice Cice i izbora poezije Rastka Petrovića i Ljubomira Simovića, a Valjevci će imati priliku da je pogledaju zahvaljujući Centru za kulturu Valjevo.\n12. SAJAM SPREG POČINJE U SREDU\nnedelja, 29 mart 2015 23:36\nDvanaesti po redu Sajam privrede zapadne Srbije SPREG 2015 biće svečano otvoren u sredu 1. aprila u 11,00 časova u Omni centru u Valjevu.\nTokom tri sajamska dana, na vodećem sajmu u zapadnoj Srbiji, predstaviće se 215 izlagača iz oko 40 gradova Srbije i Republike Srpske. Izlagači su predstavnici najrazličitijih privrednih grana, pa će posetioci biti u prilici da se upoznaju sa velikim brojem domaćih proizvoda. Besplatne degustacije, demonstracije, propratni dogadjaji i brojni sajamski popusti i ove godine će biti dostupni na ovom regionalnom sajmu.\nU okviru bogatog sajamskog programa, održaće se nekoliko prezentacija na temu seoskog turizma, uloge lokalnih samouprava u razvoju poljoprivrede, udruživanja u zadruge, a poslednjeg dana sajma biće održan i prolećni sajam zapošljavanja.\nSPOT ZA PESMU "MAGLA"\nnedelja, 22 mart 2015 22:12\nValjevska ekipa za koju kažu da je jedinstveni primerak alternative hip-hop/fusion žanra, Mr.Rabbit, objavila je novi singl. Spot za pesmu „Magla“, prirodan je nastavak onoga što smo od ovih ljudi mogli da čujemo na albumu „Noćna Luka Brodova“, objavljenom u junu prošle godine za beogradsku izdavačku kuću Lampshade Media.\nProdukciju spota potpisuje beogradska Πρόσχημα, a režiju Milinko Milićević. Pesma je snimana u beogradskom ATTIC, BLAZE i MI studiju. Za mix i mastering je bio zadužem Miloš Mihajlović.\nUz teške gitarske rifove i čejnovski vokal u refrenu, a sve to zabibereno jako interesantnim aranžmanom, ovi ljudi kroz pesmu „Magla“ sigurno da i ovaj put šalju jednu upečatljivu društvenu poruku. Kako kaže frontmen, Aleksandar Danilović: „U vremenu neizbežnog mraka pred očima i priča o nekom kvazi svetlu „negde-tamo“, kada tumaramo po svetu poluslepi, pokušavajući da kroz međusobno tapšanje po ramenu vazda opravdamo obezglavljeno bežanje u nedogled, pokušali smo da pokažemo da ipak postoje sanjari i pusti romantici koji veruju da će nam i ovde jednog dana biti bolje. Mada, moramo imati u vidu da, gde god bežali, kud kod stigli, tamo daleko ćemo uvek biti samo stranci...I ništa više... Od sebe ne možemo pobeći, jer „gde god krenuli neko će već da krene“...“\nČAK 1350 VALJEVSKIH UČENIKA NA MEĐUNARODNOM TAKMIČENJU\nutorak, 17 mart 2015 23:28\nU četvrtak 19. marta 2015. godine, u celom svetu održava se međunarodno matematičko takmičenje „Kengur bez granica“. Podružnica matematičara Valjevo i valjevski matematičari u afirmativnoj akciji popularizacije matematike, kao i prošlogodišnji veoma zapaženi rezultati učinili da se interesovanje za ovo međunarodno takmičenje poveća. Tako, ove godine u 10 valjevskih škola za učešće se prijavilo čak 1350 takmičara.\nProšle godine, kada je 1150 valjevskih učenika uzelo učešće, naši učenici osvojili su 7 medalja i 90 priznanja.\nDruštvo matematičara Srbije i Podružnica matematičara Valjevo će i ove godine prigodno nagraditi najuspešnije učenike.\nutorak, 17 mart 2015 13:53\nStrana 78 od 86


Ruskim vojnicima se zabranjuje korištenje pametnih telefona - Klix.ba\nU saopćenju se objašnjava da je bilo potrebno izmijeniti zakon jer vojno osoblje "je od posebnog interesa za specijalne službe stranih vlada, terorističkih i ostalih ekstremističkih organizacija", prenosi Reuters.\nUz zabranu da vojska objavljuje informacije o sebi na internetu, uvodene je i zabrana da vojno osoblje objavljuje informacije o bliskim rođacima, kolegama, komandi ili lokaciji vojnih jedinica. Ograničava se i upotreba uređaja koji putem interneta distribuiraju zvuk, fotografije, videozapise i podatke o lokaciji.\nNakon ruske invazije na Krim i Donbass ruski vojnici iz desetaka vojnih jedinica objavili su fotografije na području Ukrajine. Međutim, ruska vlada izjavila je da je vojska otišla "na odmor" te da informacije sa društvenih mreža nisu dokaz agresije na Ukrajinu, podsjeća Reuters.\nRusija smartphone vojska Ruske Federacije


Ovog juna je izvesno da pijace „Moj salaš“ na popularnom SPENSu neće biti ,ali će se „neko“ pobrinuti da „neke“ pijace bude.\nZelena mreža Vojvodine obaveštava javnost da više ne organizuje specifičnu pijacu organskih i tradicionalnih proizvoda. Ova pijaca je bila deo marketinškog koncepta „Moj salaš“ i organizovana je punih deset godina , od 2004. do 2014. na platou ispred SPC „Vojvodina“ od juna do septembra. Prvih pet godina radila je svakog drugog četvrtka u tom periodu , a od 2005. godine radila je svakog četvrtka od početka juna do kraja septembra. Ovo je bila prva pijaca takve vrste u Srbiji i zahvaljujući njoj Novi Sad je bio najveće distibutivno mesto organskih proizvoda u našoj državi.\nTim Zelene mreže Vojvodine radio je na edukaciji i proizvođača i potrošača i doprineli smo povećanju potrošnje organskih proizvoda na tržištu. Uz to, radili smo na promociji vojvođanskih sela, fokusirali se na promociju ženskih udruženja iz ruralne sredine Vojvodine, propagirali Poljoprivredni fakultet i njihova ogledna polja za organsku proizvodnju i tesno sarađivali sa ŠOSO „Milan Petrović“ pomažući Radnom centru sa Čeneja da plasiraju proizvode svojih učenika sa posebnim potrebama.\nJedan od velikih izazova u organskoj proizvodnji, a ujedno i opasnost po nju je, da mnogi misle kako je sintagma „organska poljoprivreda“ u ovom momentu, žargonom rečeno „in“ i da je to nova oblast za sticanje političkih poena i novca, ali i mesto za „muljanje“.\nPrethodni članak Poseta salašu Bijalković, Sombor


Izvor: Luftika.rs, 31.Maj.2020, 09:17\nNakon emitovanja predizbornog spota SNS u kojem lider naprednjaka i predsednik Srbije Aleksandar Vučić razgovara sa devojčicom kojoj želi da „vrati oca iz Nemačke“, u javnosti je postavljeno pitanje da li je njime zloupotrebljeno dete u političke svrhe.\nČlanica Saveta REM-a Judita Popović u izjavi za Insajder kaže da nema dilemu oko toga da je u predizbornom spotu SNS-a došlo do zloupotrebe deteta i povrede Pravilnika o zaštiti prava maloletnika u oblasti pružanja >> Pročitaj celu vest na sajtu Luftika.rs << medijskih usluga.\nZloupotrebu dece u medijima moguće prijaviti onlajn Ranije se ovim povodom oglasio se i predsednik Srbije Aleksandar Vučić. On je rekao da će Srpska napredna stranka povući predizborni spot sa maloletnim detetom ukoliko državni organi tako odluče.\nDodao je ipak da bi mu odluka nadležnih organa da povuče spot bila čudna, „jer bi se to prvi put dogodilo u svetu, a svakako u Srbiji“.\nNoviMagazin.rs: SSP traži od REM-a da zabrani predizborni spot sa detetom\nRTS: SSP traži od REM zabranu spota SNS\nRadio Televizija Vojvodine: SSP i pokret "1 od 5 miliona" traže od REM zabranu spota SNS\nBeta: Jedan od pet miliona traži da nadležni zabrane spot SNS sa detetom


Vesić: Ðilas će bojkotovati i sledeće izbore - EMBARGO 011\nČlan Predsedništva SNS Goran Vesić izjavio je danas da opoziciji okupljenoj oko Dragana Ðilasa ne odgovara nikakav stranački dijalog, jer oni žele da njih neko dekretom, bez volje građana, dovede na vlast, i kaže da je siguran da će Ðilas bojkotovati i naredne izbore.\n“Svaki rezultat, ako nije da oni dekretom budu postavljeni na vlast, za njih će biti neupešan, jer oni znaju da na izborima ne mogu da dobiju podršku građana. Za njih je dobar samo dijalog u kojem bi im SNS i Aleksandar Vučić rekli da Ðilas preuzme vlast i da se oni povlače”, rekao je Vesić.\n“Spremni smo da bez obzira na to što su oni kreirali taj izborni proces kroz razgovor uradimo sve što možzemo da poboljšamo uslove, jer nam je cilj da što više stranaka izađe na izbore, zato što time jačamu zemlju, dajemo legitimitem našim predstavnicima”, rekao je Vesić za TV Pink.\n“Na poslednjim, beogradskim izborima Ðilas je osvojio oko 17 odsto, a osim na prvih nekoliko sednica, nije došao u parlament. Da li možete da verujete čoveku koji ne zastupa interese svojih birača u Skupštini grada? Posao političara je da zastupa birače i kada je na vlasti i kada je u opoziciji”, rekao je Vesić.\n“Taj scenario smo već gledali, na isti način kako se danas kriminalizuje Aleksandar Vučić, od 2001. godine kriminalizovan je sistematski Zoran Ðinđić. Isti ljudi to vode, za iste ljude su sada drugi kriminalci politički argument, jer je politički cilj isti”, rekao je Vesić.\n“Zamislite da u bilo kojoj zemlji, neko na političkoj sceni uzima kao relevantni izvor nekoga ko je otpužen za najteža krivična dela. To u civilizovanoj zemlji ne može, može samo kod Ðilasa, koji misli da je svaki saradnik u rušenju Vučića dobar”, rekao je Vesić.\n“Budite sigurni da će Ðilas i naredne izbore bojkotovati, bez obzira na protivljenje u svojoj stranci, jer će bežati od izbora”, ocenio je Vesić.\nDruženje sa penzionerima Palilule


Radna večera za Vučića i Solberg (FOTO) | Telegraf - Najnovije vesti\n2. jul 2018 | 20:16 » 21:56\nRadna večera za Vučića i Solberg (FOTO)\nPosetu Beogradu Solberg je započela ranije danas sastankom sa predsednicom vlade Anom Brnabić\nPredsednik Srbije Aleksandar Vučić priredio je večeras radnu večeru za premijerku Norveške Ernu Solberg.\nNorveška premijerka donela Brnabićki fudbalsku loptu i podršku Osla na putu ka EU (FOTO)\nOni su razgovarali o bilateralnim odnosima, ekonomskoj saradnji, evropskom putu Srbije i situaciji u regionu.\nPosetu Beogradu Solberg je započela ranije danas sastankom sa predsednicom vlade Anom Brnabić.\nVisoku gošću premijerka Brnabić dočekala je ispred Palate Srbije, gde su najpre imale sastanak u četiri oka, a potom su se obratile medijima.\nPredsednice vlada Srbije i Norveške su zatim posetile Kuću ljudskih prava i demokratije gde su zajedno sa poverenicom za zaštitu ravnopravnosti Brankicom Janković razgovarale sa predstavnicima organizacija civilnog društva o socijalnim i ekonomskim pravima.\nNakon toga premijerke su posetile ponovo otvoren Narodni muzej.\nNorveška premijerka održala je i predavanje na Fakultetu političkih nauka, gde je govorila o snažnom prijateljstvu dve zemlje i o norveškoj politici prema EU.\n- Norveška podržava članstvo Srbije u EU, pre svega jer to Srbija želi i jer će to biti dobro za Srbiju, ali i zato što će biti dobro za Evropu u celini, kao i za Norvešku, iako nije članica EU. To će ojačati stabilnost u jugoistočnoj Evropi - rekla je ona i dodala da je Srbija važan partner Norveške u njenim naporima da promoviše ujedinjenu Evropu, jer je Zapadni Balkan koji napreduje u razvoju demokratije i vladavine prava i koji je bliže povezan sa Evropskom unijom, dobar za celu Evropu.\nSolberg je naglasila da će Norveška nastaviti da pruža i povećava podršku Srbiji i drugim zemljama u regionu kako bi im pomogla u procesu reformi i na putu ka EU.\nIstovremeno, premijerka je ukazala da će bliža saradnja zemalja Zapadnog Balkana biti od koristi regionu i celoj Evropi zbog čega, dodala je, Norveška podržava formiranje regionalne ekonomske oblasti.\nOna je naglasila da njena zemlja ima koristi od evropskih integracija zbog čega je, kako je rekla, moralna dužnost Norveške i njen interes da pruži svoj doprinos integraciji cele Evrope, uključujucjuhi region Zapadnog Balkana.\n- Nestabilnost i sukobi u jednom uglu Evrope, uticaće na ceo kontinent. Saradnja je stvar solidarnosti među zemljama, ali i stvar nacionalnog interesa. Više od 60 godina, saradnja je podsticala bezbednost i prosperitet u većini delova Evrope. Istovremeno, kao što i sami znate, Evropa je iskusila ratove i sukobe u ovom regionu, kao i u Gruziji i Ukrajini - rekla je Solberg.\nIako Norveška nije član EU, navela je Solberg, ne znači da je autsajder u Evropi.\n- Za nas je važno da imamo bliske odnose sa EU, iako ne sedimo za stolom gde se donose odluke. Blisko sarađujemo sa EU u većini oblasti i deo smo šireg procesa proširenja EU i mnogo investiramo u uspeh našeg kontinenta - rekla je Solberg.\nPrema njenim rečima, saradnja Norveške i EU zasniva se na velikom broju sporazuma, ali i zajedničkim interesima i vrednostima, kao što su vladavina prava, demokratija, osnove na kojima uspostavljena EU i vere da ljudi treba da donose odluke.\n- Nezavisno od toga da li smo izvan ili unutar EU, u našem je interesu da doprinesemo bezbednoj, slobodnoj i ekonomski snažnoj Evropi. Želimo da vidimo Evropu gde pojedinačne zemlje preuzimaju zajedničku odgovornost za rešavanje zajedničkih izazova - rekla je Solberg.\nKako je navela, sigurna EU je ona koja može da se odbrani i od unutrašnjih i spoljašnjih pretnji.\n- Tako da moramo da slomimo ambicije koje mogu da dovedu do sukoba i nestabilnosti. Norveška zato blisko sarađuje sa EU u spoljnoj i bezbednosnoj politici -poručila je premijerka.\nSolber i Brnabić u poseti Narodnom muzeju Foto: Tanjug/Rade Prelic\nNorveška premijerka dodala je da je u Beograd došla kako bi nastavila saradnju sa srpskom vladom i istakla podršku reformama u Srbiji kako bi se osigurao ulazak naše zemlje u EU, ukoliko narod to bude želeo.\nNavela je i da je ranije danas imala dobar sastanak sa srpskom premijerkom Anom Brnabić primetivši da su Brnabić "ispitivali predstavnici civilnog društva", na šta je ona imala "dobre odgovore".\nSolberg je rekla da veruje u demokratije gde civilno društvo ima jak glas i gde su političari podložni ispitivanju.\nVIDEO Vučić: Srbija ne uslovljava dijalog\nTramp vodi SAD kao kompaniju: Da li mu Srbija može dati ponudu koja se ne odbija i sačuvati Kosovo\nBrnabić sa Hanom razgovarala o pravosuđu i preporukama Venecijanske komisije (FOTO)\nTagovi: Aleksandar Vučić, Erna Solberg, EU, Norveška, Večera\naca 03.07.2018 08:01\nNek je radno i prijatno!\ndarko 03.07.2018 07:54\nSrbija je u tradicionalno dobrim odnosima sa Norveškom i ta saradnja može da bude samo bolja.\nLola 03.07.2018 07:49\nDobri odnosi sa Norveskom nam mogu u mnogome pomoci, kako za brzi ulazak u EU tako i na ekonomskom planu.


Navijači Mančester junajteda ne vole kako igra Pol Pogba. Bar do sada. Toliko ne vole, da su mnogi jedva želeli da mu vide leđa, dok je ekipu vodio Žoze Murinjo. Naš reprezentativac Nemanja Matić ima potpuno drugačiji stav.\nMatić kaže da mu je veoma drago što je Pogba opet na svom visokom nivou i poručio mu da mora da nastavi u tom ritmu.\nFrancuz je od odlaska menadžera Žozea Murinja, odnosno dolaska Ole Gunara Solskera, podigao formu i sa dva gola doprineo poslednjoj pobedi nad Hadersfildom (3:1) u Premijer ligi.\n"Pogba je veoma važan igrač za nas. Kada igra najbolje što može uvek napravi razliku. Igrao je sjajno protiv Hadersfilda, ali mislim da može još bolje", rekao je Matić za Gardijan.\nFrancuski vezista, koji je često bio u sukobu sa Murinjom, još protiv Kardifa sa dve asistencije nagovestio je da mu je prijala promena na klupi.\n"Za njega je važno da postiže golove i stiče samopouzdanje. Sada mu je više i mora da zna da može da igra mnogo bolje", zaključio je Matić, takođe strelac protiv Hadersfilda.\nMančester junajted naredni meč u Premijer ligi igra protiv Bornmuta na Old Trafordu u nedelju.


Vodič za kulturnu prestonicu 2021 - specijalno izdanje magazina “Hello“ travel Novi Sad\nBack TURIZAM TURISTIČKE ORGANIZACIJE Vodič za kulturnu prestonicu 2021 - specijalno izdanje magazina “Hello“ travel Novi Sad\nsreda, 11 oktobar 2017 07:18\nSpecijalno izdanje magazina “Hello“ Travel Novi Sad - Your personal luxury guide to the European Capital of Culture 2021, na veliko zadovoljstvo Fondacije Novi Sad 2021, promovisano je u subotu 7. oktobra 2017. u okviru sajma turizma Lorist u Novom Sadu.\nNa 188 strana turističkog vodiča, opremljenog sjajnim fotografijama i sa puno interesantnih tekstova, pominju se ličnosti koje su ostavile traga u istoriji Novog Sada, posebno kada je reč o kulturi, turističke atrakcije, kulturne i istorijske znamenitosti i skrivena mesta koja se mogu posetiti, kako u Gradu tako i okolini.\nDosta prostora posvećeno je i poznatim Novosađanima, a posebno interesantan tekst je o legendarnom fotografu Borivoju Mirosavljeviću, koji je i govorio na promociji ovog časopisa. Mirosavljević je hodajuća enciklopedija novosadskih zbivanja, svedok i rizničar trenutaka koji su značajni za Novi Sad.\nDirektor turističke organizacije Novog Sada, Branislav Knežević, obrazlažući podršku TONS-a ovom izdanju, istakao je da im je namera bila da turisti raspolažu dobrim informacijama i savetima, kako bi mogli što kvalitetnije da isplaniraju svoj boravak u Novom Sadu i obiđu što više atraktivnih lokacija. U narednih mesec dana vodič kroz kulturnu prestonicu naći će se u svakoj hotelskoj sobi u gradu i biće dostupan turistima koji dolaze brodovima.


[UPDATE 6. OKTOBAR 2021. GODINE]\nMnoge Nišlije već znaju, da je na obali Nišave, kod Brzog Broda, ovog proleća otvoren Kamp Fabrike umetnika. Namenjen je umetnicima svih generacija i profila, kao i ljubiteljima odmora i rekreacije.\nPosle samo tri meseca rada, sa zadovoljstvom možemo da zaključimo da je naš entuzijazam, napor i trud, da osmislimo i opremimo jedan ovakav, u današnje vreme, nestvarni kutak u prirodi, bio pun pogodak. Reakcije preko 3000 posetilaca posetilaca Kampa, više od 40 radionica i rekreativnih aktivnosti uz mnogo novih, kreativnih ideja i planova za budućnost, uverava nas da smo na pravom putu.\nOve godine u Kampu organizujemo i 6. PozitivNI festival, na kome će, kao i do sada imati priliku da učestvuju mnogi niški umetnici - od najmlađih, manje iskusnih do već profilisanih. Planiramo ga za 16. oktobar, ukoliko vremenske prilike nam to dozvole.\nNastavljamo sa kampanjom jer nam je potrebna vaša podrška da osvetlimo Kamp i unapredimo naš rad. Pridružite nam se na PozitivNom festivalu, podelite priču o vašem i našem kampu i podržite nas!\ndonirano od 31 donatora za 409 dana\nTo je 53% od cilja od 600.000 RSD\nDo cilja je potrebno prikupiti još 281.300 RSD\nDonacija gradjana na dogadjaju 66.000,00 RSD\nSeavus doo 76.500,00 RSD\n24.05.2021 - 07.11.2021 (166 dana)\n[UPDATE 6. OKTOBAR 2021. GODINE] Mnoge Nišlije već znaju, da je na obali Nišave, kod Brzog Broda, ovog proleća otvoren Kamp Fabrike umetnika. Namenjen je umetnicima svih generacija i profila, kao i ljubiteljima odmora i rekreacije. Posle samo tri meseca […]


Nekoliko stotina ljudi blokiralo saobraćaj kod beogradskog centra Sava - Klik Jajce\nNekoliko stotina ljudi započelo je nešto poslije 13 sati blokadu dijela auto-puta kroz Beograd kod centra Sava na obe trake, zahtijevajući da država povuče ugovore s kompanijom Rio tinto.\nPredsjednik pokreta Oslobođenje Mlađan Đordjević razvio je na nadvožnjaku iznad auto-puta transparent “Izdajnik”, na kome je slika predsjednika Srbije Aleksandra Vučića.\nOkupljeni uglavnom ne nose transparente, vidljiv je poneki transparent “Rio Tinto napolje iz Srbije”.\nBlokade saobraćaja najavljene su za danas i u Preljini kod Čačka, graničnog prelaza s BiH kod Loznice, puta između Požege i Kosjerića i mosta kod Užica.\nThe post Nekoliko stotina ljudi blokiralo saobraćaj kod beogradskog centra Sava appeared first on Jajce Online.\nDvojici Šipovljani zbog duga preko 5.000 KM oduzeli automobile


Crna Gora zatražila finansiranje pruge Nikšić- Čapljina | Gradimo zajedno\nNaslovnaRegionCrna Gora zatražila finansiranje pruge Nikšić- Čapljina\nIzvor : www.pexels.com © SenuScape\nSastanak u okviru Transportne zajednice okupio je ministre saobraćaja i predstavnike resora saobraćaja zemalja regiona (Kosovo, Crna Gora, Severna Makedonija, Albanija, Bosna i Hercegovina, Srbija) kako bi razgovarali o proširenju Transevropske transportne mreže (TEN-T) na Zapadni Balkan i usvojili petogodišnji plan rada Transportne zajednice za razvoj indikativno proširenje TEN-T.\nPrisutni ministri i predstavnici Evropske komisije i država članica EU, istakli su značaj regionalno koordinisanih projekata koji će pomoći regionu da ostvari prelazak na integrisanu transportnu mrežu i bolje poveže regionalnu transportno tržište sa EU.\n„Proces revizije TENT-a možda zvuči tehnički, ali to je suštinski korak za približavanje našeg regiona i njegovu integraciju sa Evropskom unijom. Zadovoljan sam što su ministri zaduženi za saobraćaj danas došli u Prištinu i pokazali posvećenost unapređenju povezanosti u regionu. Njihovo usvajanje petogodišnjeg plana rada koji je sačinila Transportna zajednica uz pomoć regionalnih partnera će značiti zajednički, fokusiraniji pristup regionalnom povezivanju”, rekao je Matej Zakonjsek, direktor Stalnog sekretarijata prometne zajednice.\n“S obzirom da je centralna tema današnjeg sastanka proširenje Trans-evropske mreže, iskoristio bih još jednom priliku, da i sa ovog nivoa podsetim što su potrebe Crne Gore. Već je dobro poznata činjenica da za predstojeću izmjenu Trans-evropske mreže na prostoru Zapadnog Balkana, Crna Gora je kandidovala prugu na potezu od Nikšića do Čapljine, kako bi se na ovaj način osigurala veza tri glavna grada u tri države (Tirana, Podgorica, Sarajevo), odnosno veza Crne Gore sa koridorom Vc, ne bi li se na ovaj način i dodatno unaprijedila veza Luke Bar sa ovim dijelom tržišta. Drugi predlog se odnosio na aerodrom Tivat, koji je prethodno takođe, pored aerodroma u Podgorici, bio dio SEETO mreže, ali kroz indikativno proširenje 2015. godine on nije obuhvaćen. Ovaj aerodrom u narednom periodu ima poseban značaj za Crnu Goru, kao jednu od najbrže rastućih turističkih destinacija.” istakao je potpredsednik Vlade Ervin Ibrahimović tokom svog izlaganja.\nPrethodni tekstZavršena izgradnja najviše zgrade u Hrvatskoj\nSledeći tekstCilj je da u narednim godinama do svake kuće u Srbiji dođe asfaltiran put


Objavljen konkurs za strateškog partnera Petrohemije Pančevo | 013 info\nObjavljen konkurs za strateškog partnera Petrohemije Pančevo\nRTV\tSre, 15/09/2021 - 14:16\nVlada Srbije objavila je javni poziv za strateškog partnera za Petrohemiju Pančevo, modelom dokapitalizacije u iznosu od 150 miliona evra, čime bi budući vlasnik imao 90 odsto udela\nKonkurs je otvoren do 11. oktobra, a uslov je da zainteresovani polože depozit od milion evra. Sindikalci, međutim, ukazuju da su u dokumentaciji javnog poziva izostale klauzule o obavezama novog vlasnika u pogledu zarada zaposlenih.\nPredsednik Samostalnog sindikata hemije i nemetala Ljubiša Nestorović kaže da je jako dugo trajala priprema za privatizaciju Petrohemije i da je bila pod velom tajne, te da je Vlada najzad zaključak o prodaji donela 31. avgusta.\nOn je uveren da će za strateškog partnera biti izabran NIS, navodeći da to proizilazi i iz samih kriterijuma konkursa.\nNestorović, međutim, ističe da u zaključku i dokumentaciji nema niti jedne reči o zaradama zaposlenih, koje su, dodaje, izuzetno niske, zbog čega Petrohemiju godinama napuštaju stručni kadrovi koji su inače deficitarni.\nPrema njegovim rečima, konkursna dokumentacija, s druge strane, sadrži odredbe o iskazivanju tehnološkog viška.\n"U prvoj godini, subjekat privatizaciji može da otpusti 5 odsto radnika, u drugoj 15 odsto a u trećoj 10 odsto radnika koji su zaposleni na neodređeno vreme" rekao je Ljubiša Nestorović.\nOn je poručio da nije dobro što se i kroz ovaj proces privatizacije pokazuje da se Srbija i dalje promoviše kao mesto jeftine radne snage.


Beograd, 12. Maj 2022. PR Objave: Obaveštenje -\nMilitaryShop.rs, najveća e-trgovina iz oblasti vojne obuće, odeće i ostale army opreme, ima u ponudi preko 100 vrsta različičitih Zippo upaljača. Izbor ovih upaljača obuhvata klasične modele, moderne, inovativne i one sa referencama iz popularne kulture.\nMilitaryShop.rs, najveća e-trgovina iz oblasti vojne obuće, odeće i ostale army opreme, ima u ponudi preko 100 vrsta različičitih Zippo upaljača.\nIzbor ovih upaljača obuhvata klasične modele, moderne, inovativne i one sa referencama iz popularne kulture. Tu su, između ostalog, limited edition modeli, Zippo sa srpskim aplikacijama sa logoima poznatih brendova, sa gravurama i printom.\nZippo upaljači su otporni na vetar, dugotrajni, lako se otvaraju i pale. Baš zbog ove kvalitetne i praktične strane, kao i vanvremenskog dizajna on decenijama predstavlja najpopularniju vrstu upaljača.\nKompletna ponuda Zippo upaljača se nalazi na adresi:


Štajnmajer: Crna Gora je zemlja regiona koja je najdalje napredovala na putu ka EU | EUME\nNaslovnica Press info Press Pregovori o pristupanju Štajnmajer: Crna Gora je zemlja regiona koja je najdalje napredovala na putu...\nŠtajnmajer: Crna Gora je zemlja regiona koja je najdalje napredovala na putu ka EU\nPotpredsjednik Vlade i ministar vanjskih poslova i evropskih integracija Igor Lukšić boravio je, na poziv saveznog ministra vanjskih poslova SR Njemačke Frank-Valter Štajnmajera u zvaničnoj posjeti Berlinu.\nU razgovoru sa njemačkim kolegom, obostrano je ocijenjeno da je politička saradnja dvije zemlje sve intenzivnija i sadržajnija.\nŠtajnmajer je naglasio da je Crna Gora zemlja regiona koja je najdalje napredovala na putu ka EU, što potvrđuje i činjenica skorijeg otvaranja još 2 poglavlja u pristupnim pregovorima.\nOn je ponovio da fokus ostaje na ključnim poglavljima 23 i 24 u kojima je do sada ostvaren substancijalan napredak i izrazio uvjerenje da će u narednom periodu akcenat biti na konkretnoj implementaciji, što je u interesu i Crne Gore.\nNa fonu evroatlantskih integracija, Štajnmajer je istakao podršku Njemačke kada je članstvo u NATO u pitanju, pohvaljujući dosadašnje napore na tom planu, ukazavši na potrebu nastavka sprovođenja Akcionog plana za članstvo imajući u vidu odluke samita u Kardifu.\nPored razmjene stavova o procesu integracija u EU i NATO, potpredsjednik Lukšić je upoznao sagovornika i sa crnogorskim gledanjem na pojedina pitanja kakva su Sutorina, odnosno dinamika rješavanja pitanja Prevlake.\nSagovornici su razmijenili mišljenja i o dešavanjima u regionu i na međunarodnoj sceni. Ministar Štajnmajer je izrazio zahvalnost i ukazao poštovanje Vladi Crne Gore za njeno usaglašavanje sa evropskom spoljnom i bezbjednosnom politikom.\nTokom sastanka sa savjetnikom kancelarke Merkel za spoljnu i bezbjednosnu politiku Kristofom Hojzgenom razgovarano je o daljem napretku Crne Gore ka punopravnom članstvu u NATO i, tim povodom, još jednom je prenijeta spremnost Berlina za intenziviranjem saradnje u narednom periodu.\nTakođe, tokom sastanka su razmijenjena mišljenja o napretku u EU integracijama, kao i trenutnim dešavanjima u regionu i šire.


Jeftini letovi iz Frankfurta na Majni za Hurgadu - Avio karte Frankfurt na Majni Hurgada - eSky.rs\nAvio karte iz Frankfurta na Majni za Hurgadu\nPretražite letove iz Frankfurta na Majni za Hurgadu\nProverite najbolje prilike za letove iz Frankfurta na Majni za Hurgadu\nFrankfurt Intl Airport - Hurghada Intl Airport\nZa rutu iz Frankfurta na Majni za Hurgadu nema direktne veze\n✔ Postoje li posebne ponude za letove iz Frankfurta na Majni za Hurgadu na eSky.rs?\n✔ Mogu li se pobrinuti za osiguranje prilikom rezervacije leta iz Frankfurta na Majni za Hurgadu?\n✔ Ako rezervišem let iz Frankfurta na Majni za Hurgadu, mogu li da rezervišem ujedno i smeštaj?\n✔ Koje avio-kompanije nude letove iz Frankfurta na Majni za Hurgadu?\nBudite sigurni, da na eSky.rs ponuda letova iz Frankfurta na Majni za Hurgadu uključuje ne samo niskotarifne avio-kompanije, već i one koje su specijalizovane za visoki standard.\nFrankfurt na Majni Hurgada\nPopularne avio kompanije na ruti Frankfurt na Majni - Hurgada\nJeftini letovi do Nemačke Jeftini letovi iz Nemačke Jeftini letovi za Diseldorf Jeftini letovi iz Diseldorfa Jeftini letovi za Itziar Jeftini letovi iz Itziar\nJeftini letovi do Ostrva Men Jeftini letovi iz Ostrva Men Jeftini letovi do Bayannur Tianjitai Jeftini letovi od Bayannur Tianjitai


RTS\t06.03.2012 14:00\nPosle sedam dana pauze, u deset američkih država danas se održavaju unutarstranački izbori za predsedničkog kandidata Repulikanske stranke. To je takozvani super utorak, kada bi mogao da bude poznat Obamin protivkandidat. Ako se procene analitičara pokažu tačnim, glavni favorit, Mit Romni danas bi praktično mogao da stigne na korak do nominacije.\nU igri je ukupno 419 delagata od potrebnih 1.144 za nominaciju. Najveća bitka vodi se u Ohaju koji donosi 63 delegata, a gde su Romni i bivši sanator iz Pensilvanije Rik Santorum potpuno izjednačeni.\nRomni je jučerašnji dan iskoristio da ponovo podseti birače da će ključno pitanje predsedničkih izbora u novembru biti ekonomija.\n"Vidim da u ovoj kampanji mnogu pričaju o različitim stvarima, ali mi moramo da pričamo o tome kako pobediti Baraka Obamu, stvoriti nova radna mesta i smanjiti obim vlade. Ono što ja znam je ekonomija. Ostali kandidati u ovoj trci čitali su o ekonomiji, dok sam ja svoj život proveo u ekonomiji", kaže Mit Romni, kandidat Republikanske stranke.\nSa druge strane, Santorum ističe da nije sve u ekonomiji i da je zemlji potreban lider visokih moralnih vrednosti.\n"Nemojte da slušate ankete i sve ono što govore mediji. Fokusirajte se na to da li želimo čoveka koji može da se izdigne i stvori jednu drugačiju viziju zemlje. Nekog ko je spreman da ide i govori o svim problematičnim pitanjima sa kojima se suočava ova zemlja, ne samo kako učiniti ekonomiju boljom", kaže Santorum.\nKoliki je značaj izbora u Ohaju govori i podatak da je Mit Romni u poslednje dve nedelje potrošio skoro 12 miliona dolara na TV i radijske spotove, nadmašivi za 12 puta Santoruma koji je potrošio milion dolara.\nOsim Ohaja izbori se danas održavaju i u Masačusetsu, Vermontu, Virdžiniji, Aljasci, Dordžiji, Ajdahu, Severnoj Dakoti, Oklahomi i Tenisiju.


Sastanak ministra odbrane i komandanta KFOR-a | Ministarstvo odbrane Republike Srbije\nSastanak ministra odbrane i komandanta KFOR-a\nMinistar odbrane Aleksandar Vulin sastao se danas u Beogradu sa komandantom KFOR-a general-majorom Lorencom D`Adariom.\nMinistar Vulin naglasio je da je za Republiku Srbiju formiranje tzv. „vojske Kosova“ neprihvatljivo, te da je KFOR jedini garant bezbednosti na prostoru Kosova i Metohije, u skladu sa Rezolucijom 1244 Saveta bezbednosti Ujedinjenih nacija.\nKFOR predstavlja jedinu legitimnu oružanu formaciju na Kosovu i Metohiji, a srpsko stanovništvo na Kosovu i Metohiji u njemu vidi jedini garant svoje sigurnosti i bezbednosti, istakao je ministar Vulin.\nGeneral D&39;Adario tokom današnjeg susreta naglasio je da poštuje poziciju Vlade Republike Srbije i uzdržano ponašanje tokom incidentnih situacija na Kosovu i Metohiji.\nMinistar Vulin je zahvalio komandantu KFOR-a za očuvanje mira i bezbednosti na Kosovu i Metohiji, izrazivši očekivanje da će se održati dobar nivo saradnje između Vojske Srbije i KFOR-a.\nU razgovoru sa generalom D&39;Adariom, ministar odbrane je zatražio da KFOR ostane u punom kapacitetu i da ne dođe do brojčanog smanjivanja misije, dodajući da odluka o smanjivanju snaga KFOR-a treba da zavisi od stalne procene razvoja situacije na političkom i vojnom planu i bezbednosnih indikatora stanja, a ne na osnovu definisanih datuma.


Uputstvo za organizovanje turističkih manifestacija - Evropska mreža preduzetništva Srbije - Enterprise Europe Network SerbiaEvropska mreža preduzetništva Srbije – Enterprise Europe Network Serbia\nNaslovna » Info » Uputstvo za organizovanje turističkih manifestacija\nUputstvo za organizovanje turističkih manifestacija\nTokom jedne godine u Beogradu se održi više od 600 javnih manifestacija na otvorenom – da bi organizatorima pomogli da se upoznaju sa zakonskim procedurama Privredna komora Srbije, Udruženje za turizam i Grad Beograd napravili su uputstvo u kome su prikazani svi neophodni koraci u pripremi događaja u prestonici. „Turistički proizvod kakav su manifestacije u veoma kratkom roku privlači značajan broj stranih posetilaca“ rekla je Tijana Maljković, sekretarka Udruženja za turizam PKS.\nProcedura za dobijanje dozvole za organizovanje događaja“, kako je nazvano uputstvo, predstavlja početnu tačku za sve organizatore javnih manifestacija gde su objedinjene neophodne informacije. Privredna komora Srbije i Grad Beograd započinju i obuke za organizatore manifestacija na nivou cele Srbije imajući u vidu da je postupak isti u svim lokalnim samoupravama.\n„S obzirom na sve veći značaj ovog turističkog proizvoda u svetu, odnosno rast interesovanja za upoznavanjem drugih kultura, običaja i tradicije, očekuje se trend daljeg razvoja tražnje. Srbija očekuje rast posetilaca, najviše iz susednih zemalja, odnosno regije, i Zapadne Evrope. U svom turističkom pozicioniranju Srbija mora da istakne gostoljubivost, otvorenost, sklonost provodu. Turistički proizvod kakav su manifestacije u veoma kratkom roku, uz bolju organizaciju i bez većih finansijskih ulaganja, može da ostvari uspeh i privuče značajan broj inostranih posetilaca. Potencijal rasta ovog proizvoda ima marketinšku snagu za dodatnu promociju Srbije i povećanje lojalnosti klijenata prema Srbiji“ rekla je prilikom predstavljanja uputstva Tijana Maljković, sekretarka Udruženja za turizam PKS.\nU Kalendaru priredbi Turističke organizacije Srbije za 2017. godinu nalazi se više od 900 manifestacija koje su već afirmisane ili nose turistički potencijal. Najveću pažnju domaćih i stranih turista privlače manifestacije koje su posvećene negovanju tradicije, narodnih običaja, folklora i starih zanata. Takve manifestacije se odvijaju tokom cele godine, a najbrojnije su u letnjim mesecima. Organizuju se povodom značajnih istorijskih datuma, zajedno sa privrednim događajima kao što su berbe, žetve i slično.\nŽensko preduzetništvo kao pokretač privrednog razvoja\nAktivnost EEN sektorske grupe za žensko preduzetništvo – kompanijska misija preduzeća iz Mađarske\nPrivreda partner u pregovorima sa EU\nPKS otvara vrata srpskom franšizingu u Evropi\nPerspektive ženskog preduzetništva u Srbiji


КONКURS ZA ĆIRILIČNI RUКOPIS PRIVUКAO PAŽNJU - Radovi stižu čak iz Australije - Novosti Plus\nKonkursi KORISNO Kultura\nКONКURS ZA ĆIRILIČNI RUКOPIS PRIVUКAO PAŽNJU – Radovi stižu čak iz Australije\n3 Aprila, 2019 3 Aprila, 2019 Kristina Prole\t0 Comments\tĆirilica, Konkurs\nOpštinski odbor Srpskog prosvjetnog i kulturnog društva “Prosvjeta” u Derventi raspisao je konkurs, koji je otvoren do 20. aprila, za izbor najlepših rukopisa ćiriličnog pisma, a na koji je već stigao značajan broj radova iz Republike Srpske, Srbije i Australije.\nIz ovog obora su zadovoljni što je konkurs za izbor najljepših rukopisa ćiriličnog pisma izazvao veliku pažnju, s obzirom na već pristigle prijave.\n“Radovi su pristigli iz Banjaluke, Sanskog Mosta, Doboja, Zvečana sa Кosova i Metohije, Mokrog kod Mostara, Brčkog, Vršca, Vlasenice, te rukopis djeteta od sedam godina iz Australije. Njagovo preosveštenstvo vladika zvorničko-tuzlanski Fotije donirao je 15 naslova knjiga sa posvetom na ime nagrada za najbolje učesnike”, naveli su iz derventske “Prosvjete”.\nU uslovima konkursa navedeno je da će komisija razmotriti i ocijeniti sve radove koji budu napisani svojeručno ćirilicom u formi pet rečenica sadržaja posvećenog Vaskrsu, na papiru formata A4, nalivperom, penkalom ili olovkom, sa svojeručno napisanim imenom autora, adresom stanovanja i brojem telefona.\nPravo učešća imaju svi učenici osnovnih i srednjih škola, kao i svi stanovnici Dervente, Republike Srpske, BiH, Srbije i drugih zemalja.\n“Preporučujemo nastavnicima i profesorima srpskog jezika da radove učenika svake osnovne i srednje škole organizovano dostave u roku trajanja konkursa, što ne isključuje pravo učenika da samostalno dostave svoje radove”, navedeno je u konkursu.\nRadove treba dostaviti u jednom primjerku, najkasnije do 20. aprila, na adresu opštinskog odbora Srpskog prosvjetnog i kulturnog društva “Prosvjeta” Derventa, sa naznakom “za konkurs”, n/r Кainović Dragan, Derventa, Ulica Cara Lazara bb.\nDobitnici nagrada biće objavljeni nakon Vaskrsa, a nagrade će u vidu diploma i knjiga biti dodjeljene 30. aprila u 18.00 časova u Centru za kulturu opštine Derventa.\nNagrade se dodjeljuju za po pet prvih, drugih i trećih mesta.\n← Pala prva klapa: Počelo snimanje serije „Kosti“\nNa konkursu “ZAŠTO JE KULTURA MENI VAŽNA” nagrađeno 38 učenika →


INFO ::: Projekti > Arhiva > Helsinška povelja: promovisanje evropeizacije Srbije > Kragujevac: Evropeizacija - dometi i...\nKRAGUJEVAC: EVROPEIZACIJA - DOMETI I OGRANIČENJA\nTreća tribina u okviru projekta "Helsinška povelja: promovisanje evropeizacije Srbije"\nKragujevac, 18. juni 2010.\nTreća tribina na kojoj je promovisan dvomesečnik Helsinškog odbora, "Helsinška povelja" održana je u Gradskoj biblioteci u Kragujevcu pod nazivom "Evropeizacija - dometi i ograničenja".\nGovoreći o istorijatu i profilu časopisa, glavna urednica Seška Stanojlović je izdvojila dva ključna oslonca uređivačkog koncepta, oba u funkciji doprinosa modernizaciji srbijanskog društva. Sa jedne strane, to je neizbežno suočavanje sa nedavnom prošlošću, kao preduslovom moralne obnove društva, a sa druge, promocija evropskih vrednosti i podrška procesu evroatlanskih integracija. U tom kontekstu ona se posebno fokusirala na promenu okolnosti i unutrašnja preispitivanja u samoj Evropskoj uniji, što sam proces proširenja čini neizvesnijim u odnosu na prethodno razdoblje. Za domaće aktere i zagovornike proevropske opcije, uključujući i glasilo kakva je "Helsinška povelja", to će u narednom razdoblju biti svojevrsni izazov koji će iziskivati i određenu "novu kreativnost".\nPredsednica Helsinškog odbora za ljudska prava u Srbiji Sonja Biserko govorila je o potrebi evropeizacije kao prvenstveno unutrašnjeg procesa u samoj Srbiji. Izdvojila je pri tome obavezu lokalnih zajednica i lokalnih aktera da tom procesu daju doprinos u skladu sa sopstvenim potrebama i vizijama. Takođe je govorila o negativnoj ulozi države kada je reč o Haškom tribunalu i suđenjima koja se tamo odvijaju, odnosno o nastojanju zvanične politike da nametne svoju interpretaciju uzroka i glavnih aktera raspada Jugoslavije ("međunarodni faktori" i "secesionističke republike"). Takva državna politika je uglavnom uspela da minira rad Haškog tribunala, jer se "zvanična verzija" o srpskom narodu kao isključivoj žrtvi, posredstvom medija i brojnih knjiga najšire percipira i prihvata u javnosti, pogotovo među mladima koji se obrazuju na takvim tezama. Govoreći o aktuelnom trenutku u svetu, globalnoj krizi koja iziskuje i novu međunarodnu paradigmu, Biserko je naglasila da je Srbija to "dočekala potpuno dezorijentisana". Pod pritiskom ekonomske krize, ona se ipak opredeljuje za EU kao jedino realnu alternativu i, u tom kontekstu, uz posredovanje EU pokazuje veću spremnost za regionalnu saradnju. Međutim, kako je naglasila, vizija budućnosti, pogotovo kada je reč o regionalnim odnosima, neće biti moguća bez iskrenog i odgovornog odnosa prema prošlosti.\nGovoreći o Helsinškom odboru, istoričarka Latinka Perović je naglasila da krug ljudi oko te nevladine organizacije nastoji da pronikne u suštinu zbivanja koja su u Srbiji dovela do čvrstog savezništva "između laži, između pljačke i - između zločina". Kako je rekla, veoma je važno da postoji empatija, razumevanje i svest o dimenziji počinjenih zločina, što je prvenstveno potrebno samom srpskom narodu, ali i u obnovi regionalnog poverenja. Latinka Perović je takođe, posebno naglasila potrebu unutrašnje transformacije društva u pravcu razvoja moderne proizvodnje, vladavine prava, modernog obrazovnog sistema. Drugim rečima, "treba se odreći snova o teritorijalnoj ekspanziji, širenju granica i slično, i koncentrisati se na unutrašnju izgradnju države i njenih institucija".\nNakon tribine, sve tri učesnice bile su zamoljene da daju posebne izjave za lokalne medije.